open-index/open-wikipedia-markdown huggingface dataset:
恆星黑洞

**恆星黑洞**，黑洞一種，恆星引力塌縮所形成 。恆星質量用太陽質量計，要三到一百個到。以質量級數講，叫**恆星質量黑洞**、**恆星級黑洞**。 佢可謂超新星爆炸殘餘物，有時會睇到伽瑪射線暴。呢種黑洞，亦叫做坍縮星。

佢對下有原初黑洞，宇宙初開黑洞，尚未搵到。對上有中等質量黑洞、超大質量黑洞、超超大質量黑洞。

## 性質
根據無毛定理，黑洞得三種基本性質，質量、電荷、角動量。恆星黑洞角動量，出自恆星、天體角動量守恆。

恆星重力塌縮，自自然然，有過程會生出黑洞。巨大恆星生命到尾，能源耗盡，個過程無可避免。塌縮命運，要睇中子簡併物質。恆星塌縮部分，質量低過嘅滔奧和極限，出緻密星。低過陳德拉施卡極限，出白矮星。高過會出中子星、假設夸克星。超過滔奧和極限，塌縮縮落去，縮到無體積，化成重力奇異點，周圍形成黑洞。

中子星塌縮成黑洞之前，可以有幾最大質量，未完全搞得清楚。一九三九年，估計七分太陽質量，叫做滔奧和極限。一九九六年，估計質量喺個半到三個之間。 二〇一九年九月發現PSR J0740+6620，中子星最大觀測質量，約兩個一四左近 。

廣義相對論話，黑洞幾多質量都得。質量低，就要物質密度高，先會化成黑洞。可以睇下黑洞半徑，史華西半徑。已知恆星過程，得出黑洞，無一個質量，細過幾個太陽質量。有咁細黑洞，好可能得原始黑洞。二〇一六年為止，已知最大恆星黑洞，約十五個太陽質量。 而細黑洞合拼，仍留喺呢級，二〇一五年九月，發現引力波嗰次，太陽質量有六十零個到 。二〇二〇年六月止，雙星系統，編號2MASS J05215658 + 4359220 ，有質量最細黑洞，三個三太陽質量，直徑得十九公里半。

## X光緊密雙星系統
恆星級黑洞，會喺緊密雙星觀測到。黑洞吸入伴星物質，過程放出極大能量，物質加熱至數億度，發出X光。因此觀測X光就知黑洞，而伴星用光學望遠鏡觀測。黑洞、中子星釋放能量等級相若，兩者好難分辨。

觀測緻密射源，推算質量，已確認中子星，質量都低過三個太陽質量。高過就無中子星特徵。質量高過三個太陽質量，其實係黑洞。

留意，證明有恆星黑洞，唔係完全靠觀測，而係靠理論。我哋諗唔到黑洞之外，雙星系統點樣有緻密天體，質量咁龐大。要直接證明有黑洞，要人實際觀察粒子同氣體雲，佢哋跌落去條軌道。

## 踢黑洞
有啲X光雙星系統，可以升到銀河盤面以上好遠，因為黑洞形成初期，得黑洞初生踢。踢速分佈，同中子星相若。本來預期黑洞質量較大，應該同中子星獲得相同動量，從而速度較低，但事實似乎唔係咁。可能原因，唔對稱排出物質，部分回落，增加黑洞動量。

## 質量缺口
有啲恆星演化模型預測，有兩段黑洞質量範圍，唔可能直接由恆星重力塌縮形成，叫質量缺口。一段叫下，一段叫上。下由兩到五個太陽質量，上由五十到一百五十個。上質量缺口，有另一種估計，五十到一百卅三個。一百五十個太陽質量，睇成今下宇宙，恆星質量上限。

### 下質量缺口
下質量缺口，見黑洞候選體稀少，推測出來。睇質量，中子星質量以上幾個太陽質量範圍。有無呢個缺口，同理論基礎，都未確定。情況可能更複雜，呢個質量範圍發現黑洞，可能由雙中子星系統合併形成，唔係直接恆星塌縮。

引力波觀測中，有三個候選事件，落喺下質量缺口。有雙星系統，巨星光、旋轉快，伴星冇發出任何光，包括X光，但質量約三個三太陽質量。可能好多呢類低質量黑洞，而佢哋目前冇吞噬物質，無法由平常X光特徵觀測到。

### 上質量缺口
上質量缺口，推測自晚期恆星演化綜合模型。隨著恆星質量增加，超大質量恆星會去到個階段，發生對偶不穩定超新星。過程中，核子同高能丙種射線碰撞，成對產生自由電子同正電子，暫時支撐恆星核心抵抗重力塌縮，減低內部壓力。壓力下降會導致部分塌縮，進而熱失控連鎖熱核反應爆炸，恆星完全炸散，唔會留下任何恆星殘骸。

對偶唔穩定超新星，恆星質量，要大約一百三十到二百五十個太陽質量。要求金屬量低至中等，即除氫氦之外元素含量低，第三星族恆星常見。不過，透過對偶不穩定脈動質量損失，質量缺口，預計下推到四十五個太陽質量，喺發生正常超新星爆炸、核心坍縮之前。非旋轉恆星中，上質量缺口下限，可能高達六十個。對於核心質量過一百卅三個，理論上可能直接坍縮成黑洞，咁需要恆星總質量大過二百六十個，但觀測到如此高質量超新星殘骸，機會非常低。換句話講，上質量缺口下限，可能就係質量截止點。

黑洞可以喺質量缺口範圍入面搵到，但形成機制唔一定出自恆星演化，好似經過黑洞合併產生咁。

## 候選
銀河系入面，有幾個候選恆星級黑洞，近過銀心超大質量黑洞。候選者大部分都係X光雙星成員，入面個緻密天體會經由吸積盤，抽取伴星物質。成對可能黑洞，質量大約三個到十幾個太陽質量都有。

### 銀河外
銀河系外候選，檢測引力波得出。

銀河系外嘅X光雙星候選。

NGC 6946入面N6946-BH1，失敗超新星之後消失咗，呢個現象形成黑洞。

## 攷
俠醫

《**俠醫**》（）係香港無綫電視製作嘅時裝電視劇，由陳豪、張曦雯、馬貫東、丁子朗、劉佩玥、譚凱琪、郭柏姸、游嘉欣、鄭子誠主演，陳萍監製。無綫電視翡翠台喺2025年9月1號到9月26號逢禮拜一到五20:30-21:30播。故仔改編自香港中醫師黃天賜教授嘅事跡。

## 演員表
### 主要角色
*陳豪 飾 凌為民
*張曦雯 飾 羅穎琛
*馬貫東 飾 梁彥祖
*丁子朗 飾 鄧世鏗
*劉佩玥 飾 沈綺婷
*譚凱琪 飾 羅穎茵
*郭柏姸 飾 凌敏儀
*游嘉欣 飾 周靜芝
*鄭子誠 飾 鄧力圖
### 其他角色
*盧宛茵 飾 鄧淑歡
*張武孝 飾 凌任遠
*江欣燕 飾 甘雁鳳
*林映輝 飾 鄧佩霞
*馮皓揚 飾 莫家俊
*陳嘉輝 飾 羅明德
*林溥來 飾 司徒信
*黎燕珊 飾 曹麗璇 
*程可為 飾 陳金菊
*鍾翠詩 飾 Chloe
*羅皓誼
*葉進康

## 參考

## 出面網頁
*俠醫劇情及演員名單｜全20集劇透懶人包！陳豪張曦雯譜寫中醫傳奇 攜劉佩玥馬貫東等弘揚仁義及俠義精神 | TVB 無綫電視
*俠醫 | TVB 無綫電視
*《俠醫》myTV SUPER線上看

## 前後節目
天涯俠醫

《**天涯俠醫**》（）係香港無綫電視製作嘅時裝電視劇，由張家輝、林峯、郭羨妮、唐寧主演，林志華監製。無綫電視翡翠台喺2004年11月15號到12月26號逢禮拜一到五21:35-22:35播，係「無綫電視37周年台慶劇」。故仔用無國界醫生做題材。

## 前後節目
史懷哲

**史懷哲**（**Albert Schweitzer**，）係一位嚟自德意志帝國阿爾薩斯嘅德法裔博學家。佢係一位神學家、管風琴家、音樂學家、作家、人道主義者、哲學家，亦都係一位醫生。身為一位信義宗牧師，史懷哲同時挑戰咗當時以歷史批判法為基礎、對「歷史中嘅耶穌」嘅世俗睇法，同埋傳統基督教嘅觀點。佢對保羅神學嘅詮釋，主要貢獻係指出保羅嗰種「喺基督裏」嘅神秘主義先係核心，而「因信稱義」呢個教義只係次要。
方素華莫里亞克

**方素華莫里亞克**（**François Mauriac**，）係一位法國小說家、劇作家、評論家、詩人同埋記者。佢由1933年起成為法蘭西學術院嘅院士，仲喺1952年攞到諾貝爾文學獎。1958年，佢獲頒法國榮譽軍團勳章嘅大十字勳位。
魏爾倫

**魏爾倫**（**Paul Verlaine**，）係法國詩人、作家、評論家，佢同高蹈派、象徵主義、頹廢主義呢啲文學運動有關。喺法國同國際詩壇，視為「世紀末」風格最重要代表人物之一。
G. K. 切斯特頓

**G. K. 切斯特頓**（**G. K. Chesterton**，）係一位英國作家、哲學家、基督教護教學家、記者、雜誌編輯，亦都係一位文學同藝術評論家。佢創作咗虛構嘅神父偵探「布朗神父」，亦都寫咗護教學方面嘅著作。
陳嘉信 (官員)

**陳嘉信**（，）係香港政府官員，自2022年7月開始做政府物流服務署署長。而佢喺2016年10月到2020年12月做過勞工處處長。
謝詠恩

**謝詠恩**（，）係香港前新聞從業員，2024年到2025年做過香港有線新聞（HOY TV）新聞主播同記者。

## 簡歷
謝詠恩喺香港出世同長大，就讀觀塘區嘅中學，做過觀塘區傑出學生協會執委，2018年升讀嶺南大學市場學系，2022年畢業後亦繼續有參演舞台劇同做音樂會伴舞。2024年5月佢獲記者朋友引薦，加入香港有線新聞做新聞主播同記者，2025年5月離巢

## 參考

## 出面網頁
*

類:前有線新聞報導員
詠恩
卡圖盧斯

**卡圖盧斯**（**Catullus**，）係羅馬共和國晚期嘅一位拉丁新派詩人。佢流傳至今嘅作品依然廣為人讀，一嚟係因為好啱用嚟做教材，二嚟係因為當中嘅主題夠個人化，又或者涉及性嘅內容。
施嘉鑫

**施嘉鑫**（，），係香港男藝人，同埋《全民造星V》嘅參賽者，94強後自行退賽。

## 簡歷
施嘉鑫喺香港出世同成長。2022年透過ViuTV節目《全民造星V》，成為71號參賽者，但喺第一輪比賽完畢後宣佈因為要參加2024年巴黎奧運累積積分賽而退賽。

## 演出
### 電視節目（[[ViuTV]]）
*2023年：《全民造星V》71號參賽者，94強後退賽

## 出面網頁
*
黃穎琳

**黃穎琳**（，），係加拿大女藝人，Public Speaking 人，同埋《溫哥華華裔小姐競選2023》嘅八號佳麗。

## 簡歷
黃穎琳喺加拿大列治文出世同成長。2023年開始報名參加《溫哥華華裔小姐競選2023》，成為8號佳麗，参選時昨為主曲吳若希 - 愛我請留言，落選後獲得才智出眾獎同埋
港利行花旗參真心真意獎。

## 演出
### 電視節目（[[新時代電視]]）
*2023年：《溫哥華華裔小姐競選2023》才智出眾獎，港利行花旗參真心真意獎

## 出面網頁
*溫哥華華裔小姐競選2023 8號 黃穎琳 Erin Wong
*
上古哲學

**上古哲學**，哲學分時期來講，由哲學開初到後古代史，即約莫西元六百年為止，約莫到大隋，或者話中古之前。亦有人叫**古典哲學**、**古代哲學**。

哲學探討存在、理性、知識、價值、心靈、語言。人類有思想，就會開始問呢問題。已知至古老兩河流域哲學、古埃及哲學，無後世哲學咁明顯，但亦都可謂哲學開端，有神話、有宗教、有處世格言。神話同宗教，會涉及點解會有人，點解有生死，死後會點樣，有無靈魂。會用天意解釋吉凶。

當中，古埃及哲學，啟發到古希臘哲學，有當時明確記載。而且有世界至早一神教。兩河流域哲學，有構想二人問答，探索種種問題。近代研究古文獻，佢影響咗猶太人聖經同猶太哲學。猶太人宗教，同古羅馬時期同古希臘世界交錯，出咗基督教同早期基督教哲學。古希臘哲學，喺西方至為重要，西洋哲學開端，影響到古羅馬哲學。印度哲學、波斯哲學，有一定關係。印度哲學同印度教、佛教相關。波斯哲學尤其重視二元，光明同黑暗，出拜火教同摩尼教。中國喺東方自成一派，有尚書歷史同政治哲學，有春秋戰國諸子百家，發展成九流十家，以道家、儒家、法家至為重要。佛教由西域傳入中土，同本土思想結合，引發出道教。喺中東，基督教思想又引發出回教，有早期回教哲學。

表面上，種種哲學，內涵南轅北轍，但內裏有千絲萬縷關係，唔同地域會互相影響。

## 攷
王思思

**王思思**（，）係加拿大新時代電視女藝員，中哥倫比亞混血兒，同埋《溫哥華華裔小姐競選2016》嘅冠軍。

## 家族
王思思嘅老豆係哥倫比亞人，而阿媽係中國人。佢有一個妹，王甜甜。

## 簡歷
王思思喺南美洲嘅哥倫比亞出世，加拿大卑詩省溫哥華長大。佢精通英文，西班牙文同普通話。2012年參加《Sunshine Nation 2012》，並獲得冠軍。2016年，報名參加《溫哥華華裔小姐競選2016》，成為4號佳麗，獲得冠軍。

## 演出
### 電視節目（[[新時代電視]]）
*2012年：《Sunshine Nation 2012》- 冠軍
*2016年：《溫哥華華裔小姐競選2016》- 冠軍

## 出面網頁
*溫哥華華裔小姐競選2016 No. 4 王思思 Maria
*
*王思思嘅LinkedIn頁

l
阿什杜德

**阿什杜德**（）係以色列第六大城，喺國境南部地區，地中海沿岸，距離特拉維夫以南32公里，同阿什凱隆以北20公里。阿什杜德嘅港口係以色列最大嘅港口，處理全國六成入口貨品。
阿什凱隆

**阿什凱隆**（）係以色列南部地區嘅一個沿海城市，喺地中海沿岸，距離特拉維夫以南50公里，同加沙地帶邊界以北13公里。
總統山

**總統山**，正式名**拉什莫爾山國家紀念地**（），係美國南達科他州基石鎮附近黑山山脈拉什莫爾山嘅一個國家紀念地，核心係喺花崗岩山壁上雕刻嘅巨型雕塑。雕刻家古森博格倫將佢命名為「民主神殿」（），並且由1927年至1941年間喺佢個仔林肯博格倫嘅協助下監督完成。雕塑刻有四位美國總統嘅頭像，高達60呎，分別係佐治華盛頓、湯瑪斯傑佛遜、西奧多羅斯福同亞伯拉罕林肯，象徵美國嘅建立、擴展、發展同保存。
舒爾本

**舒爾本**（）係愛爾蘭都柏林一間職業足球球會，依家踢緊愛爾蘭超級足球聯賽。

## 榮譽
*愛爾蘭超級足球聯賽冠軍：1926年、1929年、1931年、1944年、1947年、1953年、1962年、1992年、2000年、2002年、2003年、2004年、2006年、2024年
*愛爾蘭盃冠軍：1906年、1911年、1920年
*愛爾蘭足協盃冠軍：1939年、1960年、1963年、1993年、1996年、1997年、2000年

## 參考


## 連出去
*官方網站
艾斯萊本

**艾斯萊本**（）係德國薩克遜－雁候嘅一座城鎮，因為係神學家馬丁路德嘅家鄉而出名。
聖殿研究所

**聖殿研究所**（）係以色列組織，專注重建返第二聖殿（即係起「第三聖殿」）。佢哋嘅長遠目標係喺耶路撒冷聖殿山——即而家圓頂清真寺所在嘅地方——起「第三聖殿」，並恢復《希伯來聖經》同猶太法律文獻中所描述嘅儀式。佢哋亦喺耶路撒冷舊城猶太區經營一間博物館。
殘局

**殘局**，棋類對局尾聲，好接近到完局。有啲剩低好少棋，運用策畧少好多。圍棋就近乎圍晒，變化唔大。弱方好難扭轉乾坤，又或兩方陷入疆局。佢續承開局、中局而來。有時叫**終局**，日本會叫**終盤**。

好多棋類都會練習殘局，睇下有無方法反敗為勝，或者用至少步法，一將即死。睇得出有機會贏，更加快判斷有機會贏，喺對局好重要。

有啲會出書，大量殘局應付方法，有啲報紙雜誌會出題畀人解，有啲總結出玩殘區原則，文獻古老到現今都有。電腦時代，可以化成殘局庫，回溯決定勝敗一刻，咁可以搵出至速解決方法。

常見有象棋殘局、西洋棋殘區、詰碁等。

有時會用來做電子遊戲任務，要玩家解局。

## 引伸
有時會引伸去其他玩意，表達近尾時期，好似運動之類。政治局面，打扙到尾，都可以話殘局。

## 攷
巴庫地鐵

**巴庫地鐵**（）係服務阿塞拜疆首都巴庫嘅地下鐵系統，喺1967年11月6號開通，當時阿塞拜疆仲係蘇聯一部分。佢嘅設計特點係典型嘅前蘇聯系統風格，包括非常深嘅中央車站，同將傳統阿塞拜疆民族圖案同蘇聯意識形態融合嘅精美裝飾。而家呢個系統有40.7公里嘅雙向路軌，由三條路線組成，設有27個車站。巴庫地鐵係阿塞拜疆唯一嘅地鐵系統，亦係蘇聯第五個落成同世界第34個落成嘅地鐵系統。
法蘭西學院

**法蘭西學院**（）係法國處理法文事務嘅主要機構，喺巴黎第六區，由路易十三嘅首席大臣黎希留樞機喺1635年正式創立。佢喺法國大革命期間嘅1793年被廢除，之後喺1803年由拿破崙波拿巴恢復。
## 睇埋
*魁北克法語辦公室
德國國會大廈

**德國國會大廈**（）係德國柏林共和國廣場上一座立法政府建築，1894年起好，係德國聯邦議院嘅所在地，同時亦係德國聯邦大會嘅會議場所。
庫特卜塔

**庫特卜塔**（）係印度德里一座塔，喺德里南部梅赫勞利地區，既係宣禮塔亦係勝利紀念塔，被列入聯合國教科文組織嘅世界文化遺產。大部分建築工程喺1199年至1220年間完成。全塔高72.5米，有399級樓梯。
普拉大學

**普拉大學**（）係克羅地亞普拉嘅一間公立大學，喺2006年創校。

類:歐洲大學
類:克羅地亞
胡馬雍陵

**胡馬雍陵**（）係莫臥兒帝國皇帝胡馬雍嘅陵墓，喺印度德里，由佢第一任老婆兼正室皇后貝加貝古姆1558年主持建造，1993年被列為聯合國教科文組織世界文化遺產。
柏林奧林匹克體育場

**柏林奧林匹克體育場**（）係德國柏林奧林匹克公園嘅一座運動場，本來用喺1936年夏季奧林匹克運動會。
拉雪茲神父公墓

**拉雪茲神父公墓**（）係法國巴黎最大嘅墳場，佔地44公頃，喺巴黎廿區。佢係全世界訪客最多嘅墓園，每年有超過350萬人參觀。
維拉利爾青年足球會

**維拉利爾青年足球會**（），係西班牙維拉利爾嘅一間職業足球球會，依家踢緊西班牙足球青年榮譽聯賽。

## 榮譽
*西班牙足球青年榮譽聯賽冠軍：2008年、2009年、2011年、2012年、2013年、2015年、2016年、2019年、2020年
*西班牙青年國王盃冠軍：2019年

## 參考


## 睇埋
*維拉利爾足球會

## 連出去
*官方網站
李學鍾

**李學鍾**（，）係南韓前足球員及足球教練，1991年掛靴。佢因為係擔任水原工高校隊總教練嗰陣，發掘並培養朴智星（1999年畢業）以及金玟哉（2014年畢業）兩位國際巨星而係韓國青訓界出名。

類:足球教練
類:南韓足球員
若瑟瑪利奧華茲

**若瑟瑪利奧華茲**（**José Mário Vaz**，）係畿內亞比紹嘅政治人，佢喺2014年到2020年期間擔任畿內亞比紹總統。
布卡華盛頓

**布卡華盛頓**（**Booker T. Washington**，）係美國教育家、作家同埋演說家。喺1890年到1915年之間，佢係非裔美國人社群同埋當時黑人精英嘅主要領袖。
大衛格蘭傑

**大衛格蘭傑**（**David A. Granger**，）係圭亞那前政治人兼退役軍官，佢喺2015年到2020年期間擔任圭亞那第九任總統。
圖富加埃菲

**圖富加埃菲**（**Tufuga Efi**，）係薩摩亞最高酋長兼政治人，亦係薩摩亞兩大王室家族之一「薩圖普瓦」（Sā Tupua）家族嘅領袖。佢喺1976年至1982年擔任薩摩亞第三任總理，並喺1982年內再次出任。佢亦都喺2007年到2017年期間，擔任薩摩亞國家元首。
彼得基斯頓

**彼得基斯頓**（**Peter M. Christian**，）係密克羅尼西亞聯邦政治人，佢喺2015年到2019年期間擔任密克羅尼西亞聯邦第8任總統。
巴拉欣加利

**巴拉欣加利**（**Brahim Ghali**，）係撒哈拉政治人物兼軍官，2016年開始做阿拉伯撒哈拉民主共和國總統。
查理斯薩華連

**查理斯薩華連**（**Charles Savarin**，）係多米尼克嘅政治人，多米尼克工黨成員，喺2013年到2023年期間擔任多米尼克總統。
社會哲學

**社會哲學**，哲學一門，研究詮釋社會同制度，用倫理價值去睇，而唔單純依靠經驗。社會哲學家，特別強調要理解政治、法律、道德、文化問題，同佢社會脈絡，致力發展新理論框架。由社會本體論到關懷倫理，再到世界主義下面民主理論、自然法、人權、性別平等、全球正義等。

## 分支
社會哲學所探討，往往同倫理學、價值理論相當重疊。其他形式社會哲學，政治哲學、法理學，主要關注國同政府社會同運作。

社會哲學、倫理學、政治哲學，都同社會科學同人文學科之中學科好緊密。反過來，社會科學本身，社會科學哲學核心研究對象。

利奧士左士本政治哲學係乜嘢講，有分辨社會哲學同政治哲學。兩者都圍繞同一個主題，但係社會哲學，由社會更廣泛角度，去處理問題。 

社會哲學，跨學科得緊要，社會學角度去睇，所有現象學、知識學、語言哲學。亦即現象學社會學、社會知識學、語言社會學  。

## 相關主題
有啲社會哲學，關注身份，劃分社會階層，例如種族、性別。其他社會哲學，會檢討代理權同自由意志。同埋以特定方式社會化人，係咪要為自己行為負責。 

### 社會哲學所處理問題

* 衝突理論
* 種族主義
* 批判理論
* 偏差
* 社會正義
* 社會不平等
* 社會階級
* 社會現象學
* 結構同代理權

## 攷
改宗

**改宗**、**改信**，轉投另一宗教宗派，排斥其他流派，有時會借用**皈依**，佛教用語，本身講佛教入信儀式。咁樣，亦即放棄原本所屬宗派，改信另一教派。唔同宗教得，同一宗教都得，好似基督教新教轉天主教，回教什葉派轉遜尼派。 有啲會標誌宗教身份轉變，由特別儀式去象徵。 

改信好多原因。主動皈依，自由選擇。次要皈依，屋企羣體轉變而來。臨終皈依，就快死時完成儀式。方便皈依，生活上容易一啲。婚姻皈依，跟配偶而變。強制皈依，經武力等恐嚇手段。改信可以出於實際考慮。史上，有啲人想避稅、避兵役，爭取政治代表權而改宗。

勸誘改宗，亦即傳教，說服其他宗教信仰嘅人，改變信仰。叛教者，形容離開該宗教宗派嘅人。

有啲宗教會積極傳教，佛教、基督教、回教就係。有啲依家就唔係。有啲過去係，依家唔係。

## 攷
象棋殘局

**象棋殘局**，遊戲殘局一種，專指象棋，經過開局中局，多翻攻防，棋局入尾聲。棋盤上棋子大減，實力減弱，策略少咗，變化亦較小。

有啲會人會專玩殘局，睇下有無方法扭轉乾坤，反敗為勝。有專書講，過往甚會登報。呢類叫定式殘局，訓練用。實戰有實戰殘區，千變萬化，無譜可依。

通常雙方剩下兩隻強子，即車馬炮，可以話入殘局。

殘局好多時會出書。有啲會有埋名，好似孔明借箭咁。現今有電腦技術去做。

## 出名殘局

* 百局象棋譜中有列出四大江湖名局
** 野馬操田
** 蚯蚓降龍
** 七星聚會
** 千里獨行
* 羊車竹引
* 大征西
* 火燒連營
* 炮作兩狼關
* 大九連環
* 小紅馬
* 小征東
* 帶子入朝
* 連牀話舊
* 蝴蝶雙飛
* 丹鳳朝陽
* 馬躍檀溪
* 雙紅炮
* 雙紅兵
* 大鵬展翅
* 小鵬展翅

## 攷
崇敬

**崇敬**、**仰慕、崇拜**，感情一種，對某人某地某物，又或神，表達尊敬、敬畏、好愛、好羨慕，有致敬、有崇拜。

## 古羅馬
古羅馬，崇敬即行致敬意敬拜。羅馬人舉手到嘴惜，揮手向崇敬對象，宗教儀式來。參拜者笠頭，做動作，左向右轉身。有陣時，會惜親神像腳或膝蓋。不過，崇敬撒頓同大力士，就唔笠頭。自然而然，最初獻畀神明，後來亦獻畀君主。於是乎，對希臘同羅馬皇帝，會鞠躬下跪崇敬，捉住皇袍，抽返手到嘴唇，又或者直接將皇袍掂嘴唇。

## 古中東
東方諸國，崇敬更低調。波斯第一帝國方法，由居魯士大帝引入。錫王子膝頭，然後落王子腳面，扻地惜地。額頭扻地，有固定次數，崇敬東方君主。

猶太人惜惜致敬，同舊約聖經提到其他人一樣。例如列王紀上，十九章十八節，神講，但我喺以色列留下七千人，未曾向巴力屈膝，未曾與口親吻佢。詩篇二章十二節，你哋要親吻仔，免得佢發嬲，你們喺道路上滅亡。另見何西阿書十三章二節。

## 基督教崇敬
基督教信仰歷來教導信徒要「崇敬唯一同一基督，神之子人之子，兩者不可分開，不可割性質組成」。 

呢種崇拜可以表現為朝拜聖體。天主教會內，教宗本篤十六世曾經反思過，唯有喺朝拜之中，先至孕育到深刻真實接納。正正同主親身相遇，推動聖體聖事入面所包含社會使命，渴望打破隔膜。不單止主同我哋之間隔膜，更重要我哋彼此之間隔膜。同樣，教宗方濟各寫過，聖體永恆朝拜，正喺教會生活，各個層面逐步增長。然而，我哋必須拒絕傾向，將靈修變成私有化，過份個人化，呢種做法同愛德要求唔相符合。福音喜樂二六二號。有啲教堂，設有聖體朝拜小堂，將聖體公開陳列，等信友持續朝拜，藉此實踐同表達信仰。亞斯本堂神父，曾經喺至聖聖體前逗留幾個鐘。有人問佢做乜講，就答，佢望住我，我望住佢。

## 其他形式
英國，惜君主手儀式，跪低時動作，崇敬形式一種。
心臟衰竭

**心臟衰竭**係指心臟喺充血同泵血方面嘅功能受損，冇能力推送足夠血流維持身體嘅需要。
腎石

**腎石**，又叫**腎結石**，係腎生咗晶石仔出嚟，成因係尿入面嘅礦物質過多，但水份又唔夠。呢種失衡會導致微細嘅晶體喺上泌尿道聚集，形成硬塊，亦即係結石。
佝僂病

**佝僂病**係種會導致細路骨頭變得脆弱或者軟化嘅病，病因可能係營養不良（尤其係唔夠維他命D）或者遺傳因素。成年人嘅類似病症叫骨軟化症。
早洩

**早洩**（又寫做**早泄**）係一種男人嘅性功能障礙，指嘅係男人喺性行為開始之後好快同只係受到好輕微嘅陰莖刺激，就射出精液，同埋好可能同時達到性高潮。
急性骨髓性白血病

**急性骨髓性白血病**係骨髓系血細胞嘅一種癌症，特徵係異常細胞會快速增生，並且積聚喺骨髓同血液入面，從而干擾正常嘅造血功能。
椎間盤突出

**椎間盤突出**係指兩節脊椎骨之間嘅椎間盤受到損傷，通常係由脊椎承受過度壓力或創傷所引致。呢個病可能會導致背痛、身體其他部位疼痛或感覺異常，甚至令活動能力受損。
膠質母細胞瘤

**膠質母細胞瘤**係原發喺腦部嘅癌症當中，最具侵略性亦都係最常見嘅一種，而且病人嘅存活預後通常好差。初期症狀並唔典型，可能包括頭痛、性格改變、噁心，同埋類似中風嘅症狀。
胃炎

**胃炎**係胃入面嘅胃黏膜發炎。佢可以係急性嘅短期發作，亦可以係慢性嘅長期問題。患者可能冇任何症狀，但如果出現症狀，最常見嘅就係肚痛。
骨關節炎

**骨關節炎**係關節軟骨同埋軟骨底下嘅骨出現退化性發炎，成因係呢啲骨出現磨損。最常見嘅症狀係關節痛同埋僵硬。
音素正字法

**音素正字法**（取自音素同正字法呢兩個概念嘅名）係指一套書寫系統入便，字符或者字母嘅拼寫能夠同隻語言嘅音素高度規律噉一一對應。讀者一見到某詞語點樣拼寫，就可以正確噉推斷佢讀音係乜。

## 例子

用假想例子，如果粵語用耶魯拼音攞嚟做正字法，呢套系統就頗為接近音素正字法：每個聲母或者韻母都只對應一個音，冇例外。例如：
:**B** 永遠代表 ，例詞有 **bā**（可能對應漢字「巴」或者「爸」）；
:**L** 永遠代表 ，例詞有 **lìhn**（可能對應漢字「連」或者「蓮」）；
:**ik** 永遠代表 ，例詞有 **sīk**（可能對應漢字「識」或者「色」）。
由於呢種拼寫同發音規律咁一一對應，學習者見到一串耶魯拼音就立即知道點讀。

廿一世紀起廣泛受採用嘅粵拼亦有呢種特質。

相對之下，英文嘅拼寫就唔係音素正字法。英文好多字母可以對應唔同嘅音素（例如字母 "c" 喺 *cat* 讀做 ，喺 *city* 又讀做 ），同一個音素亦可以有多種拼法（例如  可以係 *see*、*sea*、*scene*、*machine*）。拼寫同實際讀音之間往往唔規律，學習者唔能夠單靠字形準確推斷讀音。

## 睇埋
*英文拼寫改革

## 參考

## 註解
張虹霓

****，香港親中派藝術家。張楊氏毛筆製筆嘅第五代傳人。香港毛筆博物館館長。

## 早年經歷
佢喺四川出世，家族世代以製筆為生，曾太祖母張楊氏九歲被選入瀋陽故宮學習製作毛筆，後嚟成為皇家御用製筆師。佢1957 年一家遷居北京十八里店呂營張家坊子。佢打破咗製筆技藝傳女不傳男嘅祖訓，繼承家業，又喺1969年代將呢一門技藝帶來香港。不過，一開始本來想發展毛筆製造嘅生意，但呢一行喺香港早已消逝，為生計唯有進入一家製鞋廠做學徒。

退休後嘅張虹霓，2016年喺土瓜灣建立咗「香港毛筆博物館」 。

## 犯罪記錄
1995年8月22號，佢喺地方法院被判偽造帳目罪，之後幾次上訴都被駁回。去到1998年4月23號，張提出私人告發，控告十個人共同犯偽造帳目罪，違反《盜竊罪條例》(第210章)第19(1)(a)條。1998年9月18號，律政司就止咗呢宗私人檢控案件。一九九八年十一月，刑事檢控專員江樂士話呢宗私人檢控無勝訴機會，仲話係濫用檢控程序。

2000年，佢被判兩項管有高度瀕危物種嘅罪名成立。

2004年，佢因為一項襲擊造成身體傷害罪，被判監禁二十一個星期。

## 部分公職

* 香港敦煌千手觀音舞蹈藝術團秘書長

## 政治立場
佢係香港親中派成員，曾經參與並且為一啲中國愛國歌曲嘅歌唱比賽擔任頒獎嘉賓。

## 參考來源

類:香港建制派人士
FK薩拉熱窩

**FK薩拉熱窩**（）係波斯尼亞薩拉熱窩一間職業足球球會，依家踢緊波斯尼亞超級足球聯賽。

## 睇埋
*KK薩拉熱窩
曼聯預備隊及青訓學院

**曼聯預備隊及青訓學院**（），係英格蘭曼徹斯特嘅一間職業足球球會，係1878年成立。

## 榮譽
*曼徹斯特高級盃冠軍：1999年、2000年、2001年、2004年、2006年、2008年、2009年、2011年、2012年、2013年、2014年、2016年

## 參考


## 睇埋
*曼聯

## 連出去
*官方網站
白帽黑客

**白帽黑客**，又有稱為**道德黑客**，係指緊行事合法同合乎道德嘅黑客：呢啲黑客同普通嘅黑客一樣熟識電腦保安知識，但佢哋唔似得惡意黑客噉會用呢啲知識做犯法嘢，而係成為一種專業人士，負責用自己對電腦系統同網絡攻擊嘅深入理解，加強系統嘅安全度。白帽黑客有能力發動攻擊：佢哋有必要去理解黑帽黑客攻擊嗰陣會用咩手法，並且將呢啲知識轉化變成防禦技術。

黑客  銀行嘅電腦系統偷取市民大眾嘅信用咭號碼等資訊，可以造成數以百萬美元計嘅經濟損失，甚至影響企業嘅聲譽同國家嘅基建。所以白帽黑客嘅工作非常重要，大型企業以至政府都會請白帽黑客做嘢。

## 工作內容

白帽黑客要做嘅工作繁多，譬如係做漏洞評估評估手上嘅電腦系統有咩漏洞，又要做滲透測試睇吓真係出現攻擊嗰陣會發生咩事，藉此發現系統有邊啲弱點可能俾惡意黑客利用。此外，白帽黑客又要協助偵測攻擊：有啲攻擊好明顯，例如係阻斷服務攻擊噉，但係有唔少攻擊都比較難察覺。呢啲工作可以好複雜：喺廿一世紀初，作業系統閒閒哋有幾千萬行源碼咁多，要逐一檢視佢哋嘅安全程度，本身就係具挑戰性嘅工作。

白帽黑客開工嗰陣，好多時都係講緊要用各種方法模擬攻擊僱主嘅電腦系統，從而搵出呢啲系統有乜嘢安全上嘅漏洞。當中滲透測試就係講緊嘗試對目標系統發動攻擊，譬如係嘗試破解密碼，從而評估系統嘅密碼政策係咪夠安全。全面嘅白帽黑客工作，可能仲會包括寄電郵俾員工嘗試引誘佢哋提供密碼、翻查管理層嘅垃圾桶... 等等。

## 重要知識

要成為白帽黑客，一定要識晒電腦網絡嘅基本概念先。

白帽黑客要用到以下呢啲技術：

*網絡保安
*漏洞研究
*阻斷服務攻擊
*還原工程
*社交工程，譬如係釣魚等
等等。

## 法律問題
白帽黑客嘅工作，往往要小心處理**知情同意**嘅問題：白帽黑客好多時都要隱瞞資訊，例如寄假電郵俾公司嘅員工，嘗試騙取密碼，就唔可以事先話俾測試對象知佢哋受緊測試；但假如白帽黑客未經許可就做呢啲測試，就可能會出現法律上嘅問題，其他人亦唔知佢係做緊測試，定係惡意攻擊；因此白帽黑客要小心處理知情同意問題，事先同某啲人員講自己喺度做測試，同時講好邊個唔可以知道佢哋喺度做測試，防止出現法律問題。喺實際應用上，白帽黑客通常起碼要同管理層事先講好測試內容，得到對方同意，並且攞埋文書證明，然後至可以郁手做測試。

## 睇埋
*密碼學
*開鎖佬
*人類研究上講嘅知情同意

## 資源

*白帽駭客培訓課程 White Hat Hacker Training，香港都有人搞課程，培訓白帽黑客。
*Harris, S., Harper, A., Eagle, C., Ness, J. and Lester, M., 2004. Gray hat hacking: the ethical hacker's handbook. McGraw-Hill Osborne Media.


## 引咗

## 註釋
青檸水

**青檸水**係一種青檸味嘅嘢飲，有時會係有氣嘅（即係**青檸梳打**）。佢通常會用糖或者代糖嚟調校甜味。常見嘅做法係先將青檸榨汁，然後將啲汁同糖水或者蜜糖水溝埋，再加啲水，甚至可能會按口味再加多啲糖或者蜜糖。
薄荷檸檬水

**薄荷檸檬水**係一種加咗薄荷調味嘅檸檬水。做法可以係用原片薄荷葉、薄荷味糖漿，或者打成蓉嘅薄荷葉嚟整；飲嘅時候可以就咁加冰，亦可以同冰塊一齊打成沙冰。
瑞士檸檬水

**瑞士檸檬水**係一種巴西青檸特飲，做法係將連皮嘅青檸塊、冰粒、糖同水溝埋一齊。啲材料通常會用攪拌機一齊打勻，然後隔渣。呢款特飲有幾個唔同版本，其中一款會加入煉奶。雖然個名用咗「瑞士」，但同瑞士冇關係，正如瑞士雞翼噉。
蘋果西打

**蘋果西打**係一種用蘋果整嘅無酒精飲品，特點係冇經過濾，亦冇額外加糖。
## 睇埋
*蘋果酒
*蘋果醋
冷壓果汁

**冷壓果汁**係指用液壓機嚟榨取生果（或者蔬菜）汁液，而唔係用離心分離式或者單螺旋研磨式呢啲其他方法。呢啲果汁冇添加其他成份。
蘋果醋

**蘋果醋**係一種用蘋果酒整成嘅醋，可以用喺沙律醬、醃料、油醋汁、食物防腐劑度。

蘋果醋嘅做法係先將蘋果壓碎榨汁。之後酵母會將果汁入面嘅糖份發酵，轉化成酒精。喺第二步發酵過程，醋酸菌會再將酒精轉化成醋酸，最後就形成蘋果醋。
新西蘭潮什麼

《**新西蘭潮什麼**》（）係香港電視廣播有限公司嘅遊埠節目，由梁芷珮做主持，亦係佢嘅「潮什麼系列」第19輯作品，喺香港時間2025年9月1號到9月5號禮拜一到五22:30到23:00同9月7號禮拜日21:30-22:00喺翡翠台播。呢個節目會介紹新西蘭嘅新潮嘢。

呢個節目繼《背遊南美的北邊》後係少數無喺無綫電視網站有專屬網頁嘅自製節目，而myTV SUPER就依然有重溫網頁。
## 每集內容

## 出面網頁
*新西蘭潮什麼 - myTV SUPER線上看
非三位一體派

**非三位一體派**，基督教一支，唔承認三位一體，同正統基督教神學打對臺，皆因基督教聖經上無明言。父子聖神三者關，神學上好重要，尤其耶穌神性人性，當初未確。及後得三位一體結論，講上帝三個各自獨立位格組成，同時共存、同等、不可分割，合於一個本體。有啲派係唔同意咁解說法，至終排出正統外。新教改革期間，有宗教團體稱為**反三位一體派**。

大公會議，最終權威教會。四世紀，三位一體主義，大公會議上明確宣布為基督教教義。三二五年，尼西亞第一次大公會議，宣布聖子完全神性，驅逐亞略派。三八一年，第一次君士坦丁堡大公會議宣佈，聖神神性，三位一體確立。四三一年，以弗所公會議，對於瑪利亞所懷係神定基督，決定做為神，聶斯脫里派脫離。

非三位一體基督教派，現代基督徒屬少數。有一位論派、耶和華見證人、耶穌基督後期聖徒教會、真耶穌教會、基督弟兄會等。

非三位一體派有多唔同睇法。點睇上帝、耶穌、聖神本質有大分歧。三位一體教義確認之前，經已有種種非三位一體思想，例如收養論、唯一神論。之後，非三位一體派，唔同時期再度出現過。十一到十三世紀純潔派。一位論派運動，十六世紀宗教改革有，十八世紀啟蒙時代有。十九世紀有第二次大覺醒，有好多新興派系。

主流基督宗教，所守三位一體教義，其他主要一神論亞伯拉罕宗教所無。同時，主流三位一體派基督徒，亦反對將非三位一體派歸入基督教內。

## 攷
廷季鄧公祠

**廷桂鄧公祠**（英文：**Ting Kwai Tang Ancestral Hall**）喺香港新界元朗區八鄉橫台山永寧里，係鄧氏宗族其中一座祠堂建築。

## 歷史
廷桂鄧公祠以十七世紀清初定居橫台山嘅鄧廷桂命名。祠堂側邊另有洪達鄧公祠，係用嚟紀念鄧廷桂嘅兒子鄧洪達。自落成以嚟，呢度一直係鄧氏族人舉行祭祖同慶典活動嘅地方。

## 現況同用途
而家，鄧氏族人每逢農曆新年同「弄璋之喜」（即添丁之喜）等喜慶場合，都會喺祠堂入面舉行祭祀儀式，以承傳宗族傳統同延續香火。

## 建築特色
祠堂內有一個嘉慶二十五年（1820年，庚辰年）鑄造嘅香爐，由「闔房眾孫仝立」，爐身刻有「廷桂祖」三隻字，係一件重要嘅歷史文物同宗族象徵。

## 睇埋
*八鄉
*鄧氏宗祠
*香港鄉村
苦橙

**苦橙**（***Citrus × aurantium***）係芸香科柑桔屬嘅混合樹種，係柚同桔嘅雜交品種。苦橙原產東南亞，經人類傳播去到世界好多地方。苦橙用嚟製造精油，會用喺食品、飲品同藥品入面。
普通葡萄

**普通葡萄**（***Vitis vinifera***）又叫**釀酒葡萄**，係葡萄科葡萄屬嘅物種，原產地中海地區、中歐同西南亞。普通葡萄可以細分約莫5,000到10,000個品種，但只有少數品種喺釀酒同食品生產方面有商業價值。
壞蛋聯盟

《**壞蛋聯盟**》（***The Bad Guys***）係一部2022年嘅美國搶劫喜劇動畫片，大概改編澳洲作家嘅，導演係，佢第一次做導演，而寫劇本。主要聲演有森洛維、、、、、、、、。

套片續集係《壞蛋聯盟2》，喺2025年8月1號上畫。

## 演員
* 森洛維 聲演 Mr. Wolf
*  聲演 Mr. Snake
*  聲演 Ms. Tarantula
*  聲演 Mr. Shark
*  聲演 Mr. Piranha
*  聲演 Professor Marmalade
*  聲演 Diane Foxington（又叫The Crimson Paw）
*  聲演 Misty Luggins
*  聲演 Tiffany Fluffit
黃鍵安

**黃鍵安**（，，綽號為**里奧仔**），係香港男藝員，同埋《Good Night Show 全民造星》嘅參賽者。

## 簡歷
黃鍵安喺香港出世同成長。2018年開始報名參加《Good Night Show 全民造星》，成為43號參賽者，比賽時鋼琴，做Rap人，同埋唱**漂向北方**。

## 演出
### 電視節目（[[ViuTV]]）
*2018年：《Good Night Show 全民造星》參賽者，編號43

## 出面網頁
*
玻璃苣

**玻璃苣**（***Borago officinalis***）又叫**琉璃苣**，係紫草科玻璃苣屬嘅物種，一年生嘅香草植物，原產地中海地區。植物有啲部分可以食用，而佢嘅種子仲可以榨油。
2024–25年阿聯酋阿拉伯海灣聯賽

**2024年至2025年阿聯酋阿拉伯海灣聯賽**（）係第50屆阿聯酋阿拉伯海灣聯賽。今屆阿聯酋海灣聯賽喺2024年8月23號開鑼。

## 積分榜

## 連出去
*官方網站
明明沙漠乜都冇

《**明明沙漠乜都冇**》（）係香港MakerVille製作嘅遊埠節目，由梁彥宗同練美娟主持，由2025年9月8號到9月26號逢禮拜一到五22:30－23:00喺香港電視娛樂ViuTV播出。節目主持用咗30日時間去咗沙地阿拉伯、納米比亞同埃及一共三個沙漠地帶遊覽拍嘢。

## 每集一覽

## 註

## 參考

## 出面網頁
*ViuTV：明明沙漠乜都冇

## 電視節目變遷
敵前逃亡

**敵前逃亡**，士兵有能力繼續作戰，但唔服從軍令，㨂咗不戰而逃。咁樣軍人叫做**逃兵**。咁做嚴重違反軍紀，大概會判處重刑，可能判死刑。有時居民同情佢逃兵，會匿藏佢哋。現今有啲地廢除死刑，會監禁勞役代替。

軍隊入面，為咗維持部隊紀律秩序。有士兵放棄戰鬥、企圖逃跑，上級軍官可以當場用即時槍決。有個士兵逃走，其他人可能跟住走，防線會崩潰，畀敵人突破。不過，即使法律或軍規上容許，槍決會唔會執行，要睇地區同部隊，差異好大。

敵前逃亡畀敵方降伏、俘虜、保護，自然會拘留同審問。除非軍隊派去做間諜，否則逃兵打擊自己軍隊。判處重刑原因之一。

和平時就送上軍事法庭，判坐監勞役再教育。戰爭時，前綫後方逃走，會派去懲罰部隊。至於嗰啲輕賤人命軍隊，戰局明顯敗落軍隊，有時會判逃兵死刑。

## 攷

* 戰場上嘅軍事法庭：被處決嘅日本士兵
*
佛教慧遠中學

**佛教慧遠中學，**香港中學，執咗笠，喺大埔泮涌馬聰路，羅定邦中學側邊，歸大埔區。一九七〇年香港佛教僧伽聯合會創辨，而佢前身，附設喺香港能仁書院**佛教英文中學**，喺深水埗。一九九一年搬入大埔，改名佛教慧遠中學，借校上堂。一九九三年，近運頭塘邨新校舍起好，搬到新址。

收生不足、經驗師資流失、合併失敗，佛教慧遠中學二〇一二年八月底殺校。之後丟空幾年，校舍由香港美國學校承用 。

## 校政管理

; 歷任校監

* 釋洗塵法師。一九七〇年到一九八五年。
* 釋寶燈法師 。一九八五年到一九九七年。任內逝世。
* 釋達道法師 。一九九七年到二〇〇四年。二〇一三年病逝。
* 釋法亮法師。二〇〇四年到二〇〇八年。
* 釋張亮法師 。二〇〇八年到二〇一二年。末任校監。

; 歷任校長

* 白志忠先生 。一九七〇年到一九八二年。創校校長，任內腦出血身亡。
* 周國正博士。一九八二年到一九八六年。後轉職浸會學院。
* 何治中先生。一九八六年到二〇〇四年。
* 宋濂平先生。二〇〇四年到二〇〇九年。
* 凌冠偉先生。二〇〇九年到二〇一二年。

## 史
一九七〇年創校，初名佛教英文中學，附設喺香港能仁書院 ，一九七三年，荃灣開分校，後來釋慧文中學。一九七九年之前，私立中學，到一九八四年由買位中學，轉為政府津貼中學。原址醫局街一百七十六到八號，荔枝角道三百二十五到九號 。

同能仁共用校舍唔夠位，加上新市鎮中學學位需求上升，就參與校舍分配計劃。初時，分配去觀塘福建中學同樂華天主教小學現址土地建校，後尾政府改配去大埔鄰近運頭塘邨，起緊但仍未分配平禧校舍。一九九一年，遷入大埔借校，改名佛教慧遠中學。校舍原定一九九二年五月起好，由於起得慢，校舍要到一九九三先竣工  ，延誤接近一年 。深水埗校最後一屆學生，一九九六年全部畢業，過渡結束。

搬校頭幾年，大埔區初中學額唔夠，學校中一超收情況，一九九四、五年學年，班數更十四班跳到廿八班 。但係，適齡學童數目減少，師資流失，尤其二〇〇四年初，資深經驗校長何治中退休 ，另外又有學生涉及嚴重罪案等不利因素，學校入廿一世紀，陷入收生不足危機。有搞過同佛教慈航智林紀念中學合併，但唔成 。二〇〇七年，教育局下令停辦中一，面臨殺校 。及後，校方先獲以按人數資助模式，二〇〇九年開辦最後一屆中一 ，三年內以留師唔留生方式，併入同一辦學團體創立，同樣面臨殺校釋慧文中學，獲得批准 。

合併方案失敗，二〇一一、二學年正式執笠。釋慧文中學就二〇一七年執笠。

## 校舍
校舍喺大埔馬聰路，羅定邦中學側，附近有運頭塘邨，佔地五千七百七十平方米 。中學靈活式校舍，一九八八年版，加建咗新翼。

停辦後，無人管理，雜草叢生，畀人破壞，情況列入審計署署長報告書中 。呢間校校舍，曾經全港唯一丟空中學靈活式校舍。

## 事件

* 二〇〇九年五月二十二號，學校有童黨毆鬥案，六名高中生因為同同學衝突，放學時畀對方糾集廿幾名童黨打傷。當中二名兇手被捕 。
* 二〇一〇年十月號日，學校兩名中五生，涉嫌幫佢未婚產子朋友埋嬰屍，離開埋屍地點畀警方拘捕 。

## 校友

; 香港佛教英文中學舊生

* 麥長青。初中。香港男演員
* 鍾志明。一九八二年中五。旺角警區助理指揮官（刑事）警司、號辣手神探
* 黃麗英。一九八二年中五。一九八六年亞洲小姐競選亞軍

; 佛教慧遠中學舊生

* 許諾輝。一九九七年中七。有線電視球彩台主持、足球評述員
* 符曉薇。著名模特兒
* 唐寧。香港女演員
* 彭懷安。香港男藝人

## 攷
我哋去獵熊

**我哋去獵熊**，英國繪本，一九八九年出版，故事米高盧森寫，凱倫咢申伯里插圖。經贏過好多獎。佢有健力士世界紀錄，二〇一四年，世界至大讀書堂，現場有千五個細蚊，網上有三萬人聽眾。

## 情節同設計
一家五細蚊，加埋隻狗，出去獵熊。穿過唔同地方，長長浪浪草地，深深凍凍河水，厚厚濕濕泥土，大大欝欝森林，漩漩卷卷風雪，終於到咗窄窄暗暗山竉，入面同隻熊面對面。相遇而恐慌，一齊跑返屋企，穿過所有障礙，一直畀熊追。最後，返到屋企鎖門，擋咗熊屋企出面。熊退，大家安全，匿喺張被下面，然後話，我哋唔會再去獵熊喇。本書最後，隻熊喺夜晚海灘，腳步郁郁沉沉。回應書開頭插畫，日頭沙灘畫面。大部分插圖都用水彩畫。 不過，一家見新危險，用黑白繪畫，一共六張。

障礙物都有擬聲描述。每個障礙物之前，細蚊會唱副歌。

我哋去獵熊。

去捉大大隻

今日天氣靚。

我哋一啲都唔驚。

而跟住穿過障礙嗰陣。

我哋跨唔過上面

我哋爬唔過底下

弊喇

我哋一定要穿過去

獵熊到，佢哋而家屋企安全，熊傷唔到佢哋，總結話。
 我哋唔會再去獵熊喇。

## 角色同地方

* 長男，電視戲叫史丹利或者史丹。有讀者誤認做亞爸，實情五兄弟姊妹亞大。插畫師借自已仔女做藍本，狗狗就畫屋企寵物 。
* 電視改編亞爸亞媽亞嫲，書入面無。書中角色無名，電視畀咗四人名，孻女無名。大史丹利，二基蒂，三露絲，四麥斯。狗叫路佛斯。
* 書中插畫，除咗河，障礙場面所以英格蘭、威爾斯插畫師生活地方。 
* 書中，熊所刻薄敵對，曖曖昧昧。電視改編中，熊友善孤獨，毫無曖昧。為露絲對佢友善。熊追佢哋，想引人關注。

## 史
故事由首歌而來。民歌，通常喺美國營火會唱。蘇格蘭歌手亞烈臣麥摩倫，正要我哋去獵熊支歌出錄音，請凱倫咢申伯里做唱片封面。又咁啱，米高盧森同佢編輯，都知支曲，諗到可以寫成兒童故事，請凱倫咢申伯做插畫，而佢哋唔知唱片封面件事。而本初米高盧森將支曲做歌唱表演，編輯聽到佢同一班細蚊仔唱，要佢寫低，開初唔情願㗎。而故事角色同場地，由凱倫咢申伯里定。當初米高盧森想象王、后、小丑，而凱倫咢申伯里想像成班細蚊。本書從未絕版，年年都喺五千最暢銷書入面。 出版社全球銷量超過九百萬本。 

## 獎
出版當年，一九八九年，攞到雀巢聰明豆圖書獎，〇到五歲組別。  同年，喺波士頓環球號角圖書獎得榮譽書稱號，琪堅拿威獎章得高度讚賞。本書亦獲學校圖書館期刊年度最佳圖書，同埋每日新聞日本繪本獎，海外優秀繪本獎。 

二〇一四年出版商獲嘉書籍，慶祝佢廿五週年，打破咗健力士世界紀錄世界至大讀書堂作者羅森讀，現場千五細蚊，網上三萬人網參加。

## 改編

### 戲劇改編
導演莎莉曲臣改編成舞臺戲，班之保華作曲，基蒂曬亞斯設計。倫敦西區劇院等場地上演過。結局改咗，家人同熊和解。  夠鐘雜誌，評五星中有四星，形容表演者好鬼得意，小學高年班可能有啲悶，畢竟唔係好多嘢發生。 

### 電視改編
第四頻道二〇一六年十二月二十四日晚上七點半，首播出半個鐘改編動畫。有奧莉花高雯、麥威廉、彭花列斯、米高露臣把聲，好多對話同其他元素。有露絲同熊友善，喺其他人拉佢走之前。 每日電訊報 ，五星中畀三星，評論話製作好熟練，係咪需要無憂無慮故仔拍成陰沉。 不過， 衛報話改編華麗、有份量，動畫加入節日淡淡哀愁。二〇一七年六月十四號，影碟由環球影業家庭娛樂發行。

### 電話應用程式
二〇一六年十二月，跟書出咗電話應用程式。亞馬遜、安卓、蘋果用到。 

### 文化影響
二〇一三年，小說家租時喬西來、岩連威斯惡搞，寫本我哋去獵酒吧。芝利仁莊臣照原著風格插圖，江士特步書籍出版，再版就由列圖布朗公司做。 

#### 獵熊遊戲
新冠肺炎疫情期間，獵熊遊戲好流行，喺屋企玩，美國    、比利時、 荷蘭、 紐西蘭、 澳洲。毛毛熊放喺窗口、前院、信箱上面，等細蚊仔散步嗰陣，坐車嗰陣搵到。

## 攷
青春特調蜂蜜檸檬蘇打

《**青春特調蜂蜜檸檬蘇打**》（日文：ハニーレモンソーダ）係日本漫畫系列，由村田真優寫同插畫。 2015 年 12 月開始連載於集英社少女漫畫雜誌《 Ribon 》，截至 2025 年 8 月，章節集結為 29 卷單行本 。 2021 年 7 月上映咗真人電影改編，而由 TMS娛樂， J. C. Staff 動畫改編嘅動漫電視劇，喺2025年1月至3月喺富士電視台嘅 +Ultra 節目塊播出。

## 角色

* 石森羽花 (聲：市之瀨加那)
* 三浦界 (聲：矢野獎吾)
* 菅嘢芹奈 (聲：高橋李依)
* 瀨戶悟 (聲：八代拓)
* 高嶺友哉 (聲：土岐隼一)
只想告訴你

《**只想告訴你**》（日文：君に屆け）係日本漫畫系列，由椎名輕穗寫同插畫。呢本書係由集英社喺2005年至2017年喺《別冊瑪格麗特》出版，並出咗30本單行本。
懸鉤子屬

**懸鉤子屬**，草木一屬，歸薔薇科薔薇亞科底下，有好多種開花植物，大而多樣，俗稱**荊棘**。底下好多生菓，蛇抱簕、黑莓、露莓同刺莓。估計二百五十到過千種。南極之外，所有大陸都有。 

有木質莖為多，玫瑰咁生滿刺。硬刺、剛毛、帶腺毛都好常見。果實，有時叫做荊棘果，細小核果聚合成聚合果。西洋叫佢藤果、藤醬果，話種佢要藤支撐，要鐵綫支撐。包括懸鉤子屬及雜交品種。紅莓、黑莓係。雜交果羅甘莓、波森莓、馬里昂莓、泰莓都係。莖都會叫做藤。

草本植物得少數，通常生成灌木，莖大冚滿利刺。 生出長而拱枝條，觸土生根，化成地下根莖，春天生新枝。 常綠，葉都有，單葉、裂片葉、複葉都有。枝兩年生，第二年先會開花結果。根莖就多年生。 雌雄同花為多，雄蕊雌蕊一花。荊棘果，細核果形成聚合果。 

六七成屬多倍體，一組染色體多過兩條。二倍體**到**十四倍體都有。

## 分類學

### 現代分類
懸鉤子屬，懸鉤子族唯一一屬。

亞屬非常複雜，黑莓露莓亞屬，多倍體、雜交、兼性單性生殖，令到亞屬變異極大，要同佢分類，系統植物學大挑戰。一九一〇到一四年間，德國植物學家和咸柯拔士霍卡試圖組織成十二亞屬，系統自此廣為接受，雖則現代遺傳學研究發現，亞屬當中，好多唔係單系羣。 

有啲分類，將某啲亞屬變異，分成好幾十個物種，資深植物學家認為，佢哋單一物種，變異比較大咁。其他亞屬物種，蛇抱簕咁就容易區分。常見有一到幾種分類爭議，例如歐洲紅莓、美洲紅莓，算一物種定兩物種。後面用兩物種觀點。

### 進化譜系
呢個屬，大有可能起源北美。科羅拉多州始新世化石，三千四百萬年前。 中新世，擴張到歐亞、南美洲、大洋洲。捷克有中新世化石種子。 波蘭中新世淡水沉積物鑽孔樣本，提取咗好多化石果實。 

分子資料支持地理分布、染色體數量分類。如果跟住形態學，例如葉莖結構去分，似乎就無法形成可靠進化譜系分類。

## 攷
BEASTARS

《 **BEASTARS** 》係日本漫畫系列，由板垣巴留寫同插畫。2016 年 9 月至 2020 年 10 月連載於秋田商店少年漫畫雜誌《週刊少年 Champion 》，章節集於 22 卷單行本中。 

由 Orange 製作嘅動漫電視改編，喺2019年10月至12月喺富士電視台嘅 +Ultra 節目上播出。第二季喺2021年1月至3月播出。第三季同最後一季嘅前半部分喺2024年12月首播，下半季喺2026年首播。動漫係由 Netflix 授權嘅。第一季喺2020年3月喺日本以外嘅地方首播，第二季喺2021年7月首播。
愛麗絲學園

《**愛麗絲學園**》（日文：学園アリス）係日本漫畫系列，由樋口橘寫同插畫，喺少女漫畫雜誌《花與夢》由2002年19期至2013年14期連載，改編成動漫系列，由 Aniplex 同 Group TAC 製作，最初喺 NHK-BS2 首播。佢喺2004年10月30號至2005年5月14號期間播出，共二十六集。
王麗嘉

**王麗嘉**可以係：
*王麗嘉 (加拿大)（Rika Vuong），加拿大女歌手同模特兒，同埋《2006多倫多華裔小姐競選》嘅友誼小姐獎
*王麗嘉 (香港)（Irisa Wong），香港女模特兒，同埋馬詩慧嘅二女
豆腐頭

**豆腐頭**可以係指：
*一種有備份功能嘅手提電話叉電器，好多時候係白色方塊狀，睇落就好似一塊豆腐，所以叫豆腐頭。
*豆腐頭 (地名)：中國深圳南便一座山
王麗嘉 (香港)

**王麗嘉**（，），係香港女模特兒，王敏德同埋馬詩慧嘅二女。家姐係模特兒王曼喜。佢喺香港出世同成長。

## 出面網頁
*
味覺皮層

主要嘅**味覺皮層**（英文簡稱 GC）係腦入便負責味覺感知嘅結構。人類嘅味覺皮層由兩個亞結構組成：位於島葉嘅前島（anterior insula），同埋位於額葉下額回嘅額蓋區（frontal operculum）。因為佢嘅組成，文獻有陣時會稱 GC 為 AI/FO（Anterior Insula/Frontal Operculum，即**前島／額蓋區**）。科學家透過細胞外單位記錄技術發現，AI/FO 入面嘅神經元會對甜味、鹹味、苦味同酸味作出反應，仲會帶有味覺刺激強度嘅資訊。

## 睇埋
*脷

## 引述

## 拎
*感官系統 | 味覺系統

類:腦
KB巴什基米

**KB巴什基米**（）係科索沃普里茲倫嘅職業籃球球會，依家打緊科索沃超級籃球聯賽。

## 榮譽
*科索沃超級籃球聯賽冠軍：2018年
*科索沃籃球盃冠軍：2001年

## 參考
劉威煌

**劉威煌**（，），係香港無線電視男藝員，同埋《中年好聲音2》嘅參賽者。

## 簡歷
劉威煌喺香港出世同成長，細個時喺聖公會李炳中學留學。2022年開始報名參加《中年好聲音2》，最終攞得第8名，比賽後加入無線電視做成一位男藝員。

## 演出
### 電視節目（[[無線電視]]）
*2022年：《中年好聲音2》參賽者，第8名

## 出面網頁
*劉威煌嘅TVB姿料
*
鍾家豪

**鍾家豪**（，）係香港工作人員，白手致富學員，同埋一位嘉賓喺《囝囝女女730》。

## 簡歷
鍾家豪喺香港出世，佢係一位工作人員，同埋一位節目主持人。

## 演出
### 電視節目（[[ViuTV]]）
*2021年：《囝囝女女730》嘉賓

## 出面網頁
*
*
奧洛慕克

**奧洛慕克**（）係捷克奧洛穆克一間職業足球球會，依家踢緊捷克甲組足球聯賽。

## 榮譽
*捷克盃冠軍：2012年、2025年

## 參考


## 連出去
*官方網站
食物沙漠

**食物沙漠**，又叫**食物荒漠**，係公共健康同社會學講到嘅概念，指一啲地區嘅健康食物可及度不足，尤其講緊居民難以接觸到又平又營養充足嘅食物。呢啲地區可能會有便利店或者快餐店，但係就缺乏提供新鮮蔬果同其他健康食材嘅超級市場。反之，若果某笪地區有充裕嘅健康食材來源，噉佢就可以算係**食物綠洲**。

喺廿一世紀初嘅公共健康，食物沙漠依個概念廣受關注。研究指，住得近食物沙漠嘅人難以搵到買得起嘅健康食品，就容易會頻頻食埋晒一啲唔健康嘅嘢，譬如係成日食快餐店嘅垃圾食物呀噉，依點會增加佢哋出現癡肥嘅機率，進而提升糖尿病同高血壓等長期病嘅風險。因此，唔少健康領域嘅工作者都致力做研究，同城市規劃師以及經濟學家等嘅人員合作，設法想減緩食物沙漠帶嚟嘅負面影響。

## 定義

定義上，食物沙漠係地域一類，最大嘅特徵係健康食品同食材嘅可及度不足。一般嚟講，**健康食品**會跟返健康飲食相關嘅準則嚟界定，譬如新鮮嘅蔬果同肉類會被歸類為健康食材，而相比之下，加工食物、快餐等就一般會當係唔健康嘅食物，而可及度就係指健康食品對住喺嗰區嘅人嚟講有幾容易攞到，好似係距離超市幾遠、價錢等嘅因素，都會影響健康食品同食材嘅可及度。不過亦要留意，食物沙漠嘅具體操作化定義會受好多考量影響：
*區域類型：嗰道係城市定鄉郊？
*經濟因素：譬如係交通成本、食物價格同埋當地居民嘅收入。
*當地有幾多間超市（或者第啲賣食材嘅店舖）？
*提供嘅食材類型，係新鮮定係加工過？
*食物提供嘅營養價值有幾高？

食物沙漠嘅概念有別於食物沼澤：食物沙漠係指笪地區缺乏取得新鮮健康食物嘅渠道，例如超市同雜貨店呀噉；食物沼澤就係指某笪地區雖然有健康食物供應，但係呢啲食物來源數量比唔上快餐店、便利店等唔健康食物嘅來源；食物沙漠係講緊健康食物來源嘅絕對水平，而食物沼澤就係講健康食物同唔健康食物嘅相對水平。

## 量度

要量度某個社區係咪食物沙漠，研究者有多種方法可用：諸如係地理資訊系統、人口普查、問卷調查同埋訪問等嘅方法，都可以提供數據，描述一笪地方嘅食物可及度情況；量度過程會一定程度上省略咗部份資訊－要調查晒每一間商舖有邊啲食物同埋價錢，太過花人力物力，所以研究者通常會用一啲簡化指標，例如係**區內有幾多間大型超市**，嚟大致衡量健康食物嘅可及度。

如果係講地理資訊系統相關指標嘅話，食物沙漠嘅量度指標有以下呢啲：
*離超市有幾遠：美國農業部用嗰套基準，會評估唔同區域離最就近嘅超市距離幾遠；距離可以大致反映可及度，其中一種定義係話若果某笪地方 0.8 公里（行路大約 15 分鐘）範圍內**冇**賣新鮮食品嘅埞方（超市等）噉嗰道就算係食物可及度不足，亦有第啲做法係將個距離設定為 1 公里或者 5 哩。
*時間成本：齋靠直線距離，會忽略某啲重要資訊，例如啲人去超市，好少可真係會沿住由屋企去超市嗰條直線嚟行；有研究者提倡要量度可及度，可以取自「要花幾耐時間先可以到達最就近嘅健康食物來源」。
*密度：亦有種做法係將研究緊嘅地域分區，並且計算每個區入便嘅超市（或者第啲健康食物來源）有幾密，即係每單位面積有幾多間超市喺裡便，健康食物來源嘅密度愈低，就愈表示嗰笪地方係食物沙漠。
除此，仲有研究者提倡用更進階嘅方法量度食物沙漠。

## 影響

食物沙漠被指會對居民嘅健康有不良影響，會增加佢哋患病同出現其他健康狀況嘅風險，尤其係如果居民屬於低收入嘅群體，效果會零舍負面。

研究文獻指，對超市零售據點嘅可及度低，周圍嘅人比較易有心血管健康問題；亦有研究顯示，提高對超市嘅可及度會降低個人肥胖嘅風險，而過往嘅研究已知，肥胖會提升好多種疾病嘅風險；相反，便利店嘅可及度嘅影響就呈相反趨勢，會提升肥胖嘅風險。

亦要留意嘅係，食物沙漠只係個人食物環境嘅其中一個面向：食物環境由多個相互交織嘅圈層組成，包括社區層面有咩食物選項（例如多超市定係多便利店？）、工作同學校層面有咩食物選項（例如學校同工作地點嘅膳食）以及個人實際嘅食物攝取... 等等；咁多項影響加埋一齊，共同決定個體嘅飲食健康結果。

亦有研究指，食物沼澤預測健康結果嘅能力強過食物沙漠，噉係因為食物沙漠概念只係考慮咗健康食品嘅缺乏，而食物沼澤條式就有包埋唔健康食品（快餐等）係咪氾濫，講健康食品「夠唔夠對手鬥」，做到更全面嘅考量。

## 睇埋
*貧窮
*糧食安全
*食物選擇
*城市規劃

## 參攷
註釋：

引用來源：

## 資源

* Murrell, A. and Jones, R., 2020. Measuring food insecurity using the food abundance index: Implications for economic, health and social well-being. *International journal of environmental research and public health*, 17(7), p.2434，呢篇論文嘗試用複合指標量度糧食安全。
* Petre, A.-A.; Dumitrache, L.; Mareci, A.; Cioclu, A. Education Deserts and Local Outcomes: Spatial Dimensions of Educational Inequalities in Romania. *ISPRS Int. J. Geo-Inf.* 2025, 14, 490，教育方面嘅工作者借咗食物沙漠呢個概念去用，探討學校或者其他教育設施嘅可及度低得滯，會引致乜嘢問題。
食物沼澤

**食物沼澤**（參照）係公共健康同社會學概念，補充食物沙漠嘅思考框架。食物沙漠強調居民難以接觸到新鮮、營養豐富嘅食材，而食物沼澤就進一步考慮埋唔健康嘅食物來源（例如快餐店、便利店等）同健康食物來源（例如超市）之間嘅比例。

## 概論

定義上，食物沼澤係地域一類，最大嘅特徵係唔健康嘅食品可及度遠高於健康食品同食材嘅。

食物沼澤嘅概念有別於食物沙漠：食物沙漠係指笪地區冇乜渠道取得新鮮健康食物，例如缺少超市同雜貨店呀噉；食物沼澤就係指某笪地區雖然有健康食物供應，但係呢啲食物來源數量比唔上快餐店、便利店等不健康食物嘅來源；食物沙漠著重健康食物來源嘅絕對水平，而食物沼澤就著重健康食物同唔健康食物嘅相對水平。

有研究指，食物沼澤比食物沙漠更加預測到健康結果，噉係因為食物沙漠概念淨係考慮健康食品嘅缺乏，而食物沼澤條式就包括埋唔健康食品（快餐等）係咪氾濫，達致更全面嘅考量。

## 睇埋
*食物選擇
*城市規劃

## 引述

## 拎
* 發現香港嘅食物沼澤，ArcGIS StoryMaps
古比斯

**古比斯**（）係芬蘭古奧皮奧一間職業足球球會，依家踢緊芬蘭超級足球聯賽。

## 榮譽
*芬蘭超級足球聯賽冠軍：1956年、1958年、1966年、1974年、1976年、2019年、2024年 、2025年
*芬蘭盃冠軍：1968年、1989年、2021年、2022年、2024年
*芬蘭聯賽盃冠軍：2006年

## 參考
吳嘉星

**吳嘉星**（**Kathy Ng**，），係香港同美國女演員，曾經做過亞洲電視同電影演出，唔少做節目主持。
呂晶晶

**呂晶晶**（**Lu Jing Jing**，），係香港女演員，2004年出道，曾經做過亞洲電視藝員，2010年代初轉去中國大陸發展。
笑園漫畫大王

《**笑園漫畫大王**》（日文：あずまんが大王）係日本嘅喜劇漫畫系列，由東清彥編劇同插畫。 1999年2月至 2002年5月連載於 MediaWorks 月刊《電擊大王》；為咗慶祝漫畫十週年，喺2009年5月，小學館嘅月刊少年星期日額外出版咗三章。 

由 J . C . Staff 製作嘅動畫電視改編，喺2002年4月至9月期間喺日本播出，由130段4分鐘嘅片段組成，編成26集。
幸運 ☆ 星

《**幸運 ☆ 星**》（日文：らき ☆ すた）係日本漫畫系列，由美水鏡寫。 2003年12月開始連載於角川書店 Comptiq 雜誌。  

根據呢個系列嘅廣播劇 CD 喺2005年8月發行，而呢個系列喺2005年至2009年期間推出咗四款電子遊戲。由京都動畫製作嘅24集動漫改編，喺2007年4月8日至9月16日期間播出。
我的英雄學院

《**我的英雄學院**》（日文：僕のヒーローアカデミア）係日本漫畫系列，由堀越耕平寫同插畫。 2014年7月至 2024年8月連載於集英社少年漫畫雜誌《週刊少年 Jump》，出咗 42 本單行本。
英格蘭及威爾斯律政司

**英皇陛下英格蘭及威爾斯律政司**()係英國政府官方律政司之中最高級官員，負責為英國君主及政府提供有關英格蘭同威爾斯嘅法律事務上嘅意見。律政司負責領導律政司署(Attorney General's Office)，並且列席內閣，參與內閣會議。英格蘭及威爾斯律政司並不負責管轄司法行政事務，
同其他實行普通法嘅法律體系唔同，呢項事務由司法大臣以及大不列顛大法官負責管理。

英格蘭及威爾斯律政司嘅歷史可以追溯到1243年，文獻顯示當時已經有一位專業檢控官被英皇委任，成為代表政府嘅訴訟代理人上庭。呢個職位首次與政壇產生聯繫，就係喺1461年，當時上議院傳召英格蘭及威爾斯律政司，要求佢為英國政府提供法律意見。1673年，英皇正式委任英格蘭及威爾斯律政司擔任政府嘅法律顧問及政府熟悉法律代表，但係當時嘅英格蘭及威爾斯律政司仍然需要上庭，甚至呢項業務係佢嘅主要工作。直到20世紀，英格蘭及威爾斯律政司先正式淡出法庭檢控相關業務，而專職擔任政府嘅法律顧問。時至今日，檢控相關業務已經改由皇家檢控署負責，而政府法律顧問則由政府法務署負責，但係兩者目前都受英格蘭及威爾斯律政司嘅監督。

英格蘭及威爾斯律政司同時負責管理嚴重欺詐案辦公室、皇家檢控署監察組、軍事檢控署以及其他政府律師的檢控事宜。而英格蘭及威爾斯律政司亦會為政府、公營機構及內閣閣員個人提供法律建議、回應國會嘅質詢，以及將被認為「過度寬容」嘅案件上呈英格蘭及威爾斯上訴法院請求再審。根據1997年法律官員法令，英格蘭及威爾斯副律政司在其不能夠履行職務嘅時候，可以代理上述嘅職務。

係影子內閣裡面，同英格蘭及威爾斯律政司相對嘅係影子英格蘭及威爾斯律政司，而呢個職位亦都係經由司法人員遴選委員會選出。

## 歷史

## 歷任律政司
### 21世紀
**政黨代表色圖例** : 

{| class="wikitable" style="text-align:center"
! colspan=3 | 英格蘭及威爾斯律政司
! colspan=2 | 任期
! 所屬政黨
! colspan=2 | 時任首相

|- style="height:1em"
| style="background-color:#DC241f |
| 
| 高仕密男爵 Sir Peter GoldsmithPC QC
| 2001年6月11號
| 2007年6月27號
| rowspan=2 |工黨
| style="background-color:#DC241f |
| 貝理雅
|- style="height:1em"
| style="background-color:#DC241f |
| 
| 施佩雅女男爵 Dame Patricia ScotlandPC QC
| 2007年6月27號
| 2010年5月11號
| style="background-color:#DC241f |
| 白高敦
陳景鴻

**陳景鴻**（，），係香港男藝人，同埋《Good Night Show 全民造星》嘅參賽者。

## 簡歷
陳景鴻喺香港出世同成長。2018年開始報名參加《Good Night Show 全民造星》，成為13號參賽者，比賽時唱飛躍舞台同表演者。

## 演出
### 電視節目（[[ViuTV]]）
*2018年：《Good Night Show 全民造星》參賽者，編號13

## 出面網頁
*
萬芷希

**萬芷希**（，），係香港女藝員，同埋《全民造星III》嘅參賽者，最後入圍至83強。

## 簡歷
萬芷希喺香港出世同成長。2020年開始報名參加《全民造星III》，成為27號參賽者，但入圍至83強後止步。

## 演出
### 電視節目（[[ViuTV]]）
*2020年：《全民造星III》參賽者，編號27，最後83強出局

## 出面網頁
*
向陽素描

《**向陽素描**》（日文：ひだまりスケッチ）係日本漫畫系列，由蒼樹梅寫同插畫。漫畫自 2004年2月28日開始連載於芳文社月刊《Manga Time Kirara Carat》，截至2020年3月為止，其章節集於十本單行本上。 

由 Shaft 改編嘅12集動漫，喺2007年1月至3月期間喺日本播出。
黃金拼圖

《**黃金拼圖**》（日文：きんいろモザイク）係日本漫畫系列，由原悠衣寫同插畫。呢個系列喺2010年6月號喺芳文社嘅《Manga Time Kirara Max》雜誌上開始連載。

由Studio五組改編嘅動漫電視，喺2013年7月至9月期間喺日本播出，第二季喺2015年4月至6月期間播出。OVA喺2016年11月推出，動畫電影喺2021年8月20日首播。

## 參考
威神V

**威神V**（；）係韓國SM娛樂同中國威娛樂喺2019年共同推出嘅中國男子組合，係旗下大型男子組合NCT嘅第四支分隊同第三支固定分隊，亦係NCT嘅中國分隊。WayV係「We are your Vision」嘅縮寫，Vision嘅中文音譯係威神，即命名為威神V。
卡樂B

**卡樂B**（，）係一間日本嘅零食公司，主要生產薯片、穀類食品同埋其他零食產品。佢喺1949年創立，總公司位於日本東京都千代田區。卡樂B喺日本以至全球都好受歡迎，尤其喺亞洲地區，例如香港、台灣同中國內地。

## 歷史
卡樂B喺1949年由松尾孝喺日本廣島創立，最初係一間專注生產蝦餅嘅小型公司。其後，卡樂B開始研發更多唔同種類嘅零食，例如薯片、穀物條同埋早餐穀物。1964年，卡樂B推出咗佢哋嘅招牌產品「薯條三兄弟」（Jagarico），大受市場歡迎，成為公司嘅經典零食之一。喺1990年代，卡樂B開始進軍國際市場，喺亞洲、美國同歐洲等地設立分公司。同時，佢哋亦加強產品嘅多樣性，例如推出健康零食系列。

## 產品
卡樂B嘅產品種類繁多，主要分為以下幾類：
;薯片系列
*味道包括原味、海苔味、燒烤味、芝士味等。
*特別系列包括厚切薯片、波浪薯片。

;薯條系列
*「薯條三兄弟」（Jagarico）係佢哋嘅明星產品，口感脆口，味道有沙律、芝士同明太子等。

;蝦餅系列
*「卡樂B蝦條」（Kappa Ebisen）係其中一款經典零食，係以蝦味濃郁著稱。

;穀物食品
*包括早餐穀物同健康穀物條，主打健康同營養。

## 企業文化
卡樂B強調創新同健康，致力研發低熱量同營養更均衡嘅零食，迎合現代消費者對健康飲食嘅需求。同時，佢哋亦注重環保，採用可持續發展嘅包裝材料。

## 出面網頁
*卡樂B日本官方網站
*卡樂B香港官方網站
阮有鎛

**阮有鎛**（，）係越南廣南國政治人，河中府宋山縣人。

## 生平
阮有鎛以父蔭擔任右中奇該奇，九年（1748年）武王阮福濶以他兼任刑部事務，十三年（1752年）時為**忻德侯**，同識量侯陳廷憙一齊巡察畿內三縣及武昌、海陵、明靈、康祿、布政各個州縣，如果武職該隊、文職記錄以上犯罪就上奏俾武王定奪，而隊長、該案、知縣及以下就可以按法治罪，事成後回歸，好快過世。

## 參考
* 《》·卷十·世宗孝武皇帝寔錄
* 《大南列傳前編》·卷三
乞兒王子

《**乞兒王子**》（）係美國作家馬克吐溫（Mark Twain）喺1881年出版嘅一部歷史小說。呢本書係馬克·吐溫首次嘗試寫歷史類型嘅作品，故事背景設喺16世紀嘅英國，講述兩個個樣生得一模一樣，但身份完全唔同嘅男仔互相交換身份後發生嘅故事。

## 故事簡介
故事主要圍繞兩個樣貌相似嘅細路：乞兒湯姆·坎蒂（Tom Canty）同王子愛德華（Edward Tudor）嘅奇遇展開。湯姆係倫敦橋附近一個貧窮家庭嘅細路，佢成日受到阿爸虐待，但佢對皇室生活充滿幻想。而愛德華係英國國王亨利八世（Henry VIII）嘅兒子，過住奢華嘅皇室生活。

有一日，湯姆因為行到宮殿附近，被侍衛趕走，但愛德華咁啱見到，佢對湯姆嘅遭遇感到好奇，於是邀請湯姆入宮，兩人相遇後發現佢哋個樣一模一樣。出於好奇，兩人決定交換身份，試吓過對方嘅生活。然而，湯姆喺宮內被人誤認為真正嘅王子，而愛德華就因為著咗乞兒嘅衫，俾人當成平民趕走。

## 主題與意義
《乞兒王子》探討咗多個重要嘅主題，包括：
*身份與階級：馬克·吐溫用兩個角色嘅交換故事，反映16世紀英國社會嘅階級分化，同時質疑身份對一個人價值嘅定義。
*同情與理解：愛德華喺做乞兒期間，見識到平民嘅苦難，對人民嘅生活有咗更深嘅理解；而湯姆喺宮內嘅經歷，亦令佢明白到權力與責任之間嘅關係。
*公平與正義：小說借愛德華嘅經歷，展現咗一個理想化嘅國王形象，強調公平對社會嘅重要性。

## 創作背景
馬克·吐溫喺1877年至1880年間創作咗呢本小說，靈感來自佢對歷史嘅興趣，特別係英國都鐸時期（Tudor England）。小說寫作風格幽默中帶有諷刺，對當時唔平等嘅社會階層提出批判。

## 角色
;主要角色
*愛德華·都鐸（Edward Tudor）：英國王子，後來成為愛德華六世（Edward VI）。
*湯姆·坎蒂（Tom Canty）：來自倫敦貧民窟嘅乞兒，對皇室生活充滿幻想。

;配角
*亨利八世（Henry VIII）：愛德華嘅父皇，英國國王。
*邁爾斯·亨登（Miles Hendon）：一位善良嘅騎士，喺愛德華最困難嘅時候幫助咗佢。
*坎蒂一家：湯姆嘅家人，包括佢暴躁嘅老豆同溫柔嘅阿媽。

## 出面網頁

* The Prince and the Pauper - 容易閱讀嘅94頁格式
太子道 (日本)

**太子道**（）係指日本古代嘅其中一啲道路，據聞聖德太子曾經行過，所以就有呢個俗稱。狹義上嚟講，佢係指飛鳥時代，聖德太子由斑鳩宮出發，經過三宅之原，來往飛鳥嘅小墾田宮嗰條路。路線大概係由而家嘅奈良縣生駒郡斑鳩町高安附近，去到高市郡明日香村。
李雯

**李雯**（，），係香港模特兒，畢業喺香港演藝學院嘅舞蹈學院，而家活躍喺廣告界。曾參與多個平面廣告，電視廣告。

## 簡歷
李雯喺香港出世同長大，喺香港演藝學院畢業。畢業後曾參與多個舞台演出，電視廣告拍攝同平面廣告，較為人熟悉有同張敬軒拍攝嘅《易賞錢》電視廣告，同古天樂拍攝嘅《英國保誠Pulse》宣傳片，《八達通》平面同電影廣告等等。

## 演出
### [[廣告]]
*2022年：《英國保誠Pulse》
*2025年：《AlipayHK》用AlipayHK跟峯四圍Pay!
*2025年：《Catalo》護眼系列
*2025年：《全港戲院日》2025
*2025年：《AIA》再想健康 幸福不止一種定義
*2025年：《50惠》男士激髮再生配方
*2025年：《易賞錢》跟住張敬軒易買易賺易賞錢
*2025年：《太醫殿》
*2025年：《Octopus GO》

### 電視節目（[[HOY TV]]）
*2022年：《Summer Girls 2022》

## 出面網頁
*
*李雯嘅Facebook頁
四字神名

**四字神名**係希伯來聖經入便用到、對上帝嘅其中一個稱呼，四隻字咁長：猶太人傳統信奉嘅猶太教，聖典係希伯來聖經，而希伯來聖經原版係以希伯來文寫嘅，經中多次使用四字神名嚟稱呼上帝：
:**יהוה**
用羅馬字寫嘅話，依串字一般會作
:**YHWH** 或者 **YHVH**
留意希伯來文用嘅希伯來字係輔音字母，傳統上只寫輔音不寫元音。西人用羅馬字寫依個名嗰陣，好多時會加插返啲元音落去，變成 Yahweh（近似粵拼 ）而漢化常作**耶和華**。

## 詞源
响希伯來聖經之中，四字神名由四個希伯來字母組成，分別係 yōḏ (י)、hē (ה)、vav 或 wāw (ו) 同另一個 hē (ה)。

有關依個名點嚟，廿一世紀初嘅學界依然係眾說紛紜。有種講法係話依個詞語來自一隻古動詞，意思大致係**存在**噉解。喺大中華地區，亦有唔少人會用**自有永有**或者類似嘅詞彙，嚟表達依個意思，**自有永有**意思即係話
*自有：上帝唔使靠任何外力創造，佢自己本身就存在，唔似得人類等嘅受造物。
*永有：上帝永遠不朽，唔會死滅。

## 使用
猶太教徒一般唔會直接嗌上帝嘅名。想稱呼上帝嗰陣，好多時會以
* －**吾主**
* －**聖名**
等嘅詞取而代之。

由於基督教同猶太教同源，耶穌亦係猶太人，現代嘅基督徒亦時會用**耶和華**依個詞嚟稱呼造物主。喺現代，基督教係唯一一個亞伯拉罕宗教，會公開噉讀出四字神名。

## 睇埋
*耶和華

## 註解

## 引述
祈禱之手

**祈禱之手**（）係德國畫家阿爾布雷希特·杜勒嘅畫作，作於 1508 年，主要用墨水同鉛筆勾勒而成。畫面冇背景，淨係一對雙手緊扣埋一齊、虔誠合十，呈現出專注祈禱嘅姿態。
創造神

**創造神**（），或者作**創造之神**、**造物主**，係指緊好多宗教同神話入便都有，負責創造大地、世界同埋宇宙嘅神祇。喺猶太教同基督教等奉行一神論嘅宗教之中，唯一嘅上帝就係創造者；而喺好似希臘神話同北歐神話等多神論嘅傳統之中，就可能會將**至高、超越一切嘅神**同**負責創造嘅神**區分開。

## 一神信仰

喺典型嘅一神論宗教之中，上帝就係唯一嘅創造神。

喺猶太教同基督教之中，上帝係創造神。《創世紀》一書，希伯來聖經同舊約聖經都有收錄。喺依本書入便，上帝用咗六日時間創造宇宙萬物：第一日，上帝創造光，分開晝夜；第二日創造天空；第三日分開陸地同海洋，並且令大地生出草木；第四日，安置日月星辰，掌管晝夜、四時；第五日，創造魚類同飛鳥；第六日，創造陸地嘅走獸，最後就照自己嘅形象創造人類。到咗第七日，上帝完成晒創造嘅大業，就安息，設立安息日做神聖嘅日子。依個故事，係猶太教同基督教理解上帝作為創造神嘅核心基礎。

## 希臘神話

相比之下，喺希臘神話之中，創世嘅概念就冇一個單一嘅創造神。最初嘅狀態係**混沌**，代表咗一個無形無序嘅狀態。由混沌之中誕生出幾個最早嘅原始存在體：例如大地之母蓋亞同幾個唔同嘅天神。及後蓋亞生咗天空之神烏拉諾斯，兩個天神結合，最後生出咗眾神，包括奧林匹斯十二神。由此可見，古希臘嘅創世觀念唔係單靠一個創造神去完成，而係透過世代相承、神明交替嘅方式，逐步將宇宙秩序建立起嚟。

## 睇埋
*起源神話

## 引述
蕭家浩

**蕭家浩**（，），係香港前無綫電視男藝人，《2011年度香港先生選舉》嘅參加者，同埋《Good Night Show 全民造星》嘅參賽者。

## 簡歷
蕭家浩喺香港出世同成長。2011年有做過無線電視第25期藝員訓練班，畢業後加入無線電視做成一位男藝人，2014年離開。2018年開始報名參加《Good Night Show 全民造星》，成為37號參賽者，比賽時唱**好心分手**。

## 演出
### 電視節目（[[ViuTV]]）
*2018年：《Good Night Show 全民造星》參賽者，編號37

### 電視節目（[[無綫電視]]）
*2011年：《2011年度香港先生選舉》參加者，1號
*2021年：《逆天奇案》飾 勝聯錦田古惑仔，富哥之手下
*2022年：《雙生陌生人》飾 律師（翡翠台版本第5集）

### 電視劇（[[HOY TV]]）
*2025年：《我愛九龍城》 飾 鵬手下甲

## 出面網頁
*
分子質量

**分子質量**係指由組成一粒分子嘅所有原子嘅原子質量嘅總和。定義係物質嘅平均質量相對於12C質量嘅值。因為佢係相對值，所以無單位。
鄭嘉恩

**鄭嘉恩**（，），係加拿大新時代電視女藝人，同埋《溫哥華華裔小姐競選2019》嘅亞軍。

## 簡歷
鄭嘉恩喺中國嘅廣州市出世，10歲移民至加拿大。識精通四種語言，英文，廣東話，普通話同潮州話。2019年報名參加《溫哥華華裔小姐競選2019》，並獲得了亞軍。

## 演出
### 電視節目（[[新時代電視]]）
*2019年：《溫哥華華裔小姐競選2019》參選佳麗，亞軍

## 獎項
*《溫哥華華裔小姐競選2019》亞軍
*最具魅力獎
*蕙質蘭心獎

## 出面網頁
*溫哥華華裔小姐競選2019 No. 1 鄭嘉恩 Winnie Z
*
Tikkun olam

**Tikkun olam**（，），中文有譯作**修正世界**，係現代猶太教中嘅重要概念，大致可以理解為猶太人做各種嘅工作，嚟改善依個世界。原則上，希伯來聖經並冇提過依個詞彙，但係諸如邁蒙尼德等嘅重要猶太思想家都有提到依個諗法。

## 諗法

猶太教同基督教（基督教包括天主教、基督新教同東正教等）其中一個重要分歧，在於猶太教唔認為耶穌係默西亞，亦唔認為任何人有資格做「神之子」，而有關默西亞，猶太教徒認為默西亞仲未來臨，猶太人間一個常見諗法係，猶太人有義務做各種善行改善世界，希望終有一日，世人有資格去迎接默西亞嘅降臨。

## 睇埋
*猶太教

## 引述
最美的時光

《**最美的時光**》係一部中國都市愛情題材嘅電視劇，改編自桐華嘅小說《被時光掩埋的秘密》，亦都係第三部翻拍成電視劇嘅桐華小說作品。由浙江夢幻星生園影視同湖南衛視投資出品，2012年4月開拍，係杭州同上海兩個地方拍攝。2012年8月宣布拍攝完成，2013年11月20號喺湖南衛視金鷹獨播劇場首播。
法律條文

**法律條文**係由立法機關制定或者正式書面頒布嘅法律規條，作用通常係宣布、指令或禁止某啲行為。
## 睇埋
*成文法
朗費羅

**朗費羅**（**Henry Wadsworth Longfellow**，）係一位美國詩人兼教育家。佢嘅原創作品包括《保羅里維爾夜奔》（*Paul Revere's Ride*）、《海華沙之歌》（*The Song of Hiawatha*）同埋《伊凡吉林》（*Evangeline*）呢啲詩歌。佢係第一個完整翻譯但丁《神曲》嘅美國人，亦都係紐英倫「爐邊詩人」嘅其中一位。
哈塔米

**哈塔米**（**Mohammad Khatami**，）係一位伊朗政治人兼什葉派教士，佢喺1997年8月到2005年8月期間擔任伊朗第五任總統。佢亦都喺1982年到1992年做過伊朗嘅文化部長。後尾佢對繼任總統艾哈邁迪內賈德嘅政府亦都提出過批評。
丁尼生

**丁尼生**（**Alfred Tennyson**，）係一位英國詩人。喺維多利亞女王在位嘅大部分時間，佢都係英國嘅桂冠詩人。1829年佢憑住早期作品之一《廷巴克圖》（*Timbuktu*）攞到劍橋大學校長金牌獎。到咗1830年，佢出版咗第一本個人詩集《抒情詩為主》（*Poems, Chiefly Lyrical*）。丁尼生一啲到而家都仲好出名嘅詩，例如《克拉麗貝爾》（*Claribel*）同《瑪麗安娜》（*Mariana*），就係收錄喺呢本詩集度。
諾華利斯

**諾華利斯**（**Novalis**，）係一位德國貴族兼博學家，亦都係一位詩人、小說家、哲學家同埋神秘主義者。佢被視為耶拿浪漫主義一個好有影響力嘅代表人物。
南森

**南森**（**Fridtjof Nansen**，）係一位挪威博學家，亦都係諾貝爾和平獎得主。佢一生喺好多方面都好傑出，做過探險家、科學家、外交家同人道主義者。1888年，佢帶領團隊以越野滑雪嘅方式，成功完成頭一次橫越格陵蘭內陸嘅壯舉。
卡內提

**卡內提**（**Elias Canetti**，）係一位德文作家，亦係現代主義小說家、劇作家、回憶錄作家同非小說作家。佢喺保加利亞魯塞嘅一個塞法迪猶太家庭出世，之後喺英國、奧地利、德國同瑞士生活過。1981年，佢攞到諾貝爾文學獎，佢嘅其中一本代表作係非小說類書籍《群眾與權力》（*Crowds and Power*）。

## 出面網頁

類:德文作家
類:保加利亞人
類:諾貝爾文學獎得主
季莫申科

**季莫申科**（**Yulia Tymoshenko**，）係一位烏克蘭政治人。佢分別喺2005年，以及2007年至2010年期間兩度出任烏克蘭總理，亦係烏克蘭史上第一位女總理。喺1997年至2007年期間，以及由2014年到而家，佢多次擔任烏克蘭國會議員。另外，佢亦都喺1999年到2001年期間，出任負責燃料同能源事務嘅第一副總理。
萊奧帕爾迪

**萊奧帕爾迪**（**Giacomo Leopardi**，）係一位意大利哲學家、詩人、散文家同語言學家。佢被譽為19世紀最偉大嘅意大利詩人之一，亦都係文學浪漫主義嘅主要人物。佢同曼佐尼並列為意大利浪漫主義嘅兩大翹楚。
盧蒙巴

**盧蒙巴**（**Patrice Lumumba**，）係剛果一位獨立運動領袖。喺1960年5月嘅選舉之後，佢出任剛果民主共和國（當時叫做剛果共和國）嘅頭一任總理，由同年6月做到9月。而由1958年起，佢一直擔任「剛果民族運動黨」（MNC）嘅阿頭，直到1961年被刺殺為止。思想上，佢係一位非洲民族主義者同泛非主義者，喺推動剛果由比利時殖民地轉型成為獨立共和國嘅過程入面扮演重要角色。
## 出面網頁
曼佐尼

**曼佐尼**（**Alessandro Manzoni**，）係一位意大利詩人、小說家兼哲學家。佢憑住小說《約婚夫婦》（*The Betrothed*）而聞名於世，呢本小說普遍被譽為世界文學嘅傑作之一。佢同萊奧帕爾迪並列為意大利浪漫主義嘅兩大翹楚。
葉賽寧

**葉賽寧**（**Sergei Yesenin**，）係俄羅斯一位抒情詩人。佢係20世紀最受歡迎同最出名嘅俄羅斯詩人之一。佢敘事風格係對童年鄉村生活嘅抒情描寫同懷念——呢種生活並唔係田園詩，而係以最原始粗獷嘅面貌呈現，當中亦都隱含住對都市化同工業化嘅詛咒。
## 出面網頁
傅耀滔

**傅耀滔**（，），係香港男藝人，足球人，同埋《Good Night Show 全民造星》嘅參賽者。

## 簡歷
傅耀滔喺香港出世同長大。2018年報名參加ViuTV節目《[Good Night Show 全民造星》，成為33號參賽者。

==演出==
===電視節目（[ViuTV）===
*2018年：《Good Night Show 全民造星》參賽者，編號33

## 出面網頁
*
孤獨搖滾！

《**孤獨搖滾！**》 （）係套日本漫畫系列，由濱路晶寫同插畫。自2017年12月開始喺芳文社漫畫雜誌《Manga Time Kirara Max》連載。截至2024年10月，出咗七本單行本。 

由 CloverWorks 製作嘅改編動畫電視劇，喺2022年10月至12月播出。
交通可及度

**可及度**（）係城市規劃諗交通相關問題嗰陣常用嘅概念。可及度係一種量度指標，衡量由某個地方出發，幾容易去到各個目的地，或者有幾容易接觸某啲喺空間中分佈嘅嘢。可及度嘅考量，可以係局限喺單一一座城市之內，但規劃者亦可以諗城市間嘅可及度。要計可及度，一般會攞某笪地方做起始點，要知想達到嘅嘢（目的地或者目的物件）係乜，假如目的地或目的物件嘅可及度高，意思係話由起始點可以輕易去到目的地或者搵到目的物件，而相反可及度低意思即係話喺指定嘅時間或者成本之下，搵唔到幾多目的物件，或者達到目的嘅成本較高昂。

## 用途

可及度依個概念，喺實用上好有價值：
*生活可及度：同每位市民計，以其住家為起點，計佢行路、踩單車或者搭公共交通**喺十五分鐘內**可以搵到幾多日常用活要用嘅設施，譬如係超市、學校、診所、公園等等。呢種分析有助規劃師考慮市民嘅基本需要。
*醫療可及度：同每位市民計，以其住家為起點，計吓佢去最近嘅診所或者醫院要花幾耐時間，包括係以行路時間、踩單車時間同埋搭公共交通時間計，再進階啲思考，等候時間、睇醫生嘅費用等都會納入埋考量範圍。呢種分析得出嘅結果，相當受醫療工作者關注。
*食物可及度：同每位市民計，以其住家為起點，計吓佢附近幾容易（用距離等嘅指標計）搵到新鮮蔬菜，以及係佢附近幾容易搵到快餐店。公共健康研究頗為關注呢個課題，因為快餐店可及度高，周圍嘅居民好可能會食多咗快餐，而快餐好多時都多油多鹽，對健康不利。可以睇睇食物沙漠相關嘅討論。
等等。

## 計法

實際郁手計數嗰陣，可及度最基本嗰個版本如下。可及度  定義可以當係：
: A_i = \sum_j {W_j } \times f\left( {C_{ij} } \right) 
其中：
*i ＝ 出發地嘅 index
*j ＝ 目的地嘅 index
*W_j ＝ 同目的地相關嘅**權重**：簡單講即係某個或者某啲目的地可能「重要啲」，佢哋嘅數值比較大影響。
*C_{ij} ＝ 由 i 去 j 嘅**成本值**
*f\left( {C_{ij} } \right) ＝ 針對出行成本嘅**阻抗函數**，反映該目的地嘅效益。
上式入便嘅出行成本（C_{ij}）可以用多種方式嚟計，例如：
*歐幾里得距離：目的地距離愈遠，成本就算係愈高。
*路網距離：可以睇睇網絡理論相關嘅嘢。
*出行時間：出行時間愈耐，成本就算係愈高。
*金錢成本，譬如係買車飛用嘅錢
*乘塔舒適度或者主觀容易程度：舒適度同主觀容易程度愈低，成本就愈高；主觀容易程度可以用問卷調查等嘅方式量度。
... 等等。以上呢啲指標可以單獨噉用，亦可以組合埋一齊，或者配合其他度量一齊定義。

## 睇埋
*交通規劃
*運輸沙漠
*環域分析

## 引咗

## 註釋
艾哈森

**艾哈森**（），係沙地阿拉伯拉斯嘅一間職業足球球會，依家踢緊沙地職業足球聯賽。

## 榮譽
*沙地甲級足球聯賽冠軍：2005年、2021年

## 參考
大韓帝國軍

**大韓帝國軍**（韓文：**대한제국군**），係大韓帝國嘅軍隊，重包含：
* 大韓帝國陸軍（韓文：대한제국 육군）
* 大韓帝國海軍（韓文：대한제국 해군）

## 參考
門司港站

**門司港站**（）係日本福岡縣北九州市門司區一個火車站，1891年啟用，屬鹿兒島本線。
玉桂狗

**玉桂狗**（日文： シナモロール ）係 Sanrio 喺2001年創作嘅角色，角色設計嚟自奧村心雪。玉桂狗係一隻白色嘅小狗，佢有肥嘟嘟同粉紅色嘅面頰，長耳仔，藍色嘅眼睛，同埋一條好似肉桂卷噉嘅尾巴。佢主演過自己嘅漫畫系列、動漫電影，同埋各種動畫短片。
中津站

**中津站**可以係：
*中津站 (阪急)，大阪府大阪市北區阪急車站
*中津站 (大阪地鐵)，大阪府大阪市北區大阪地鐵車站
*中津站 (大分縣)，大分縣中津市車站
Clockenflap

**Clockenflap** 係香港每年都會舉行嘅音樂藝術節。佢包括國際、地區同本地嘅現場音樂、電影、藝術裝置、街頭同兒童區。 2015年嘅活動有6萬人出席，呢個活動被廣泛認為係香港年度嘅殿堂級音樂盛事。

## 歷史
Clockenflap 係2008年創立，由傑伊 · 福斯特、邁克 · 希爾同賈斯汀 · 斯威廷組織。佢哋喺呢個電影節嘅明確目標係培育香港嘅藝術、音樂同電影界，同埋「將呢個城市放入亞洲當代媒體藝術圈」。 NME 認為 Clockenflap 「喺培育香港獨立同另類音樂界，同埋為香港觀眾帶嚟國際人才方面發揮咗開創性嘅作用」。

## 按年份
### 2025
Clockenflap 2025於2025年12月5日至12月7日於中環海濱活動空間舉行。 

### 2024
Clockenflap 2024於2024年11月29日至12月1日於中環海濱活動空間舉行。 

### 2023
Clockenflap 2023於2023年3月3日至5日及2023年12月1日至3日於中環海濱活動空間舉行。 

### 2021
由於國際旅行嘅限制、戶外活動嘅規範同規例收緊，同埋要求坐喺度嘅觀眾，而唔可以喺現場食嘢或者飲嘢，所以取消咗。 

### 2020
因為冠狀病毒大流行而取消同延期。 

### 2019
Clockenflap 2019原定於2019年11月22至24日於中環海濱活動空間舉行。主辦單位因反逃犯條例修訂運動而取消活動。 

### 2018
Clockenflap 2018於2018年11月9日至11日於中環海濱活動空間舉行。

### 2017
Clockenflap 2017於2017年11月17日至19日舉行。

### 2016
Clockenflap 2016於2016年11月25日至27日於中環海濱活動空間舉行。

### 2015
Clockenflap 2015喺2015年11月27至29日喺西九文化區舉行。

### 2014
Clockenflap 2014喺2014年11月28至30日喺西九文化區舉行。

### 2013
2013年嘅音樂節延長到為期3日，並增加到超過3萬人參加，仲有7個音樂舞台，仲新增咗卡巴雷帳篷同藝術村。呢個節日喺11月29號至12月1號舉行。

### 2012
再次喺西九龍海濱長廊舉行，節目場地擴大到可以設置六個表演舞台，係一個專門嘅兒童娛樂區。喺12月1至2日嘅週末，超過25，000人參加咗個節日。

### 2011
Clockenflap 2011喺2011年12月10至11日舉行，係首次喺音樂節新地點西九龍海濱長廊舉行。

### 2010
由於各種限制，第三屆 Clockenflap 係喺2010年11月20號星期六喺倉庫舉行嘅一晚節日。

### 2009
第二個 Clockenflap 音樂節係一個為期兩日嘅音樂節，喺2009年11月7至8號星期六至日喺數碼港舉行。

### 2008

第一屆 Clockenflap 音樂節喺2008年1月12號星期六喺數碼港舉行。有1，500人參加。

## 參考


## 拎

* 
* 
* 
* 
* 
*
油須原站

**油須原站**（）係日本福岡縣田川郡赤村一個火車站，1895年啟用，屬田川線。
大三東站

**大三東站**（）係日本長崎縣島原市一個火車站，1913年啟用，屬島原鐵道線。
田平平戶口站

**田平平戶口站**（）係日本長崎縣平戶市一個火車站，1935年啟用，屬西九州線。
嬉野溫泉站

**嬉野溫泉站**（）係日本佐賀縣嬉野市一個火車站，2022年啟用，屬西九州新幹線。
霧島神宮站

**霧島神宮站**（）係日本鹿兒島縣霧島市一個火車站，1930年啟用，屬日豐本線。
西大山站

**西大山站**（）係日本鹿兒島縣指宿市一個火車站，1960年啟用，屬指宿枕崎線。
三井三池煤礦

**三井三池煤礦**（）係日本九州一個舊煤礦，喺福岡縣大牟田市、三池郡（而家併咗入三山市）同埋熊本縣荒尾市，自江戶時代就開始開採，1889年畀三井財閥收購，1997年停產。

2015年，三井三池煤礦同另外22個工業遺蹟一齊以「明治日本嘅產業革命遺蹟 製鐵、製鋼、造船同碳產業」名義被列入世界文化遺產。
阿久根站

**阿久根站**（）係日本鹿兒島縣阿久根市一個火車站，1922年啟用，屬肥薩橙鐵道線。
薩摩高城站

**薩摩高城站**（）係日本鹿兒島縣薩摩川內市一個火車站，1952年啟用，屬肥薩橙鐵道線。
吳筠怡

**吳筠怡**（，），係香港女藝人，《》嘅參賽者，同埋《Chill Club X THE FIRST TAKE: THE STAGE OF VOICE》嘅參賽者，最終攞得亞軍。

## 簡歷
吳筠怡喺香港出世同成長。2010年喺無線電視報名參加《》，成為17號參賽者，並獲得了第九名。2025年開始參加ViuTV節目《Chill Club X THE FIRST TAKE: THE STAGE OF VOICE》，並獲得亞軍，比賽後加入ViuTV做主辦人。

## 演出
### 電視節目（[[無線電視]]）
*2010年：《》參賽者，編號17，第九名

### 電視節目（[[ViuTV]]）
*2025年：《Chill Club X THE FIRST TAKE: THE STAGE OF VOICE》參賽者，亞軍

## 歌曲
*2025年：《無忘花》

## 出面網頁
*
中國八大經濟區

**八大綜合經濟區**係中國依據區域發展特徵劃分嘅經濟地理區劃，由中國國務院發展研究中心提出。

## 綜合經濟區一覽

## 參考
Now United

**Now United**（有譯**偶像聯合國**）係美國娛樂公司XIX Entertainment搞嘅一個國際組合，2017年創立，嗰時有14位嚟自唔同國嘅成員。到2025年8月，組合累計有24位成員。根據組合嘅機制，只係有一部份成員活躍緊，而其餘成員雖然唔活躍或者單飛發展，但依然計做組合嘅一分子。

2025年8月，香港女藝人曾家瑩獲選加入Now United，代表中國香港，並同代表中國嘅成員王南鈞共用成員編號8號。

## 出面網頁
*
全能比賽

**全能比賽**係田徑嘅一個類型，由多個田徑項目組成，選手要按順序完成晒所有指定項目。最常見嘅全能比賽係男子嘅十項全能同女子嘅七項全能。
## 睇埋
*鐵人比賽
鐵人比賽

**鐵人比賽**多數係指由唔同運動項目組成嘅比賽，選手要按順序完成晒所有指定項目。最常見嘅鐵人比賽係三項鐵人，由游水、踩單車、跑步三個項目順序組成。其他常見嘅鐵人比賽包括兩項鐵人（跑步、踩單車、跑步）、水陸鐵人（游水、跑步）、冬季兩項（越野滑雪、射擊）等等。

## 睇埋
*全能比賽
幸運星

**幸運星**可以係：
*比喻好幸運嘅人
*命神星，用羅馬神話入面嘅幸運女神霍陶娜命名嘅星
*幸運 ☆ 星，日本漫畫
*上海幸運星，上海足球會
聖瑪爾大

**聖瑪爾大**（**Saint Martha of Bethany**），又譯**聖馬大**，係《路加福音》同《約翰福音》入面記載嘅一位聖經人物。佢同佢嘅兄弟拉撒路同埋瑪利亞一齊，住喺耶路撒冷附近嘅伯大尼村，並且親眼見證咗耶穌令佢個兄弟拉撒路復活。
舒肯迪捷

**舒肯迪捷**（），係北馬其頓泰托沃嘅一間職業足球球會，依家踢緊馬其頓甲組足球聯賽。

## 榮譽
*馬其頓甲組足球聯賽冠軍：2011年、2018年、2019年、2021年、2025年
*馬其頓盃冠軍：2016年、2018年
*馬其頓超級盃冠軍：2011年

## 參考


## 連出去
*官方網站
高露潔

**高露潔**（Colgate）係美國嘅跨國品牌，主力做口腔護理產品，好似係牙膏、牙刷同牙線呀噉，由高露潔-棕欖公司生產。1873年推出第一批口腔產品。

按2015年嘅報告，高露潔係全球唯一超過一半家庭都有買嘅品牌，滲透率67.7%，市佔約45%。高露潔牙膏以清新口氣、防蛀、護齦等功能見稱，喺多個市場長期保持高認知度同信任度。

## 引述
高露潔-棕欖

**高露潔—棕欖**公司（Colgate-Palmolive Company，簡稱「高露潔—棕欖」）係一間美國跨國日用消費品公司，總部設於紐約市曼哈頓中城嘅公園大道。公司專門生產、分銷同提供家居用品、醫療保健產品、個人護理用品，以及獸醫相關產品。
## 睇埋
*高露潔
*棕欖 (牌子)
多角化營銷

營銷上講嘅**多角化**，又叫做**多樣化**、**多元化**，係一種戰略管理做法，指企業走入新嘅產品／產品線、新嘅服務或者新嘅市場，而且會牽涉到同本業截然唔同嘅技能、技術同知識。呢個策略可以再分做「水平多角化」同「垂直多角化」，通常被視為最難、風險亦最高嘅一類。多角化亦都係伊戈爾·安索夫喺安索夫矩陣入面定義嘅四種增長策略之一：

做多角化，往往要同時攞到關於產品開發嘅新技能同新知識，仲要對市場行為有新嘅洞見。換句話講，除咗學新技能同知識之外，仲要添置新資源（包括新技術同新設施），令到組織要承受更高風險。

## 參見
*多角化投資

## 引述
薩姆松體育會

**薩姆松體育會**（）係土耳其森松一間職業足球球會，依家踢緊土耳其超級足球聯賽。

## 榮譽
*土耳其甲組足球聯賽冠軍：1969年、1976年、1982年、1985年、1991年、1993年、2023年
*土耳其乙組足球聯賽冠軍：2020年
*巴爾幹盃冠軍：1994年

## 參考


## 連出去
*官方網站
Coursera

**Coursera**係一間美國嘅全球大型開放式網上課程供應商。佢喺2012年由史丹福大學電腦科學教授吳恩達同 Daphne Koller 創立。Coursera同各大學同其他機構合作，提供唔同範疇嘅網上課程、證書同學位課程。
女裝底衫褲

**女裝底衫褲**（**Lingerie**）係主要針對女人嘅服裝類別，包括貼身底衫褲（尤其係胸圍）、睡衣同輕便嘅長袍。
口腔衛生

**口腔衛生**係指透過定期刷牙同養成良好衛生習慣， 住口腔清潔，預防疾病同埋口臭。持之以恆噉做好口腔衛生，可以有效預防牙科疾病，包括係蛀牙同牙齦相關疾病呀噉。

一般嚟講，指引建議普通嘅大人每日最少要用含氟牙膏刷牙兩次：朝早食完早餐之後刷一次，夜晚瞓覺前再刷一次。，而且仲要用牙線清潔牙同牙之間嘅罅隙，噉係因為牙刷未必夠刷到牙同牙之間嗰啲窄位，只可以清除大約 50% 嘅牙齒表面牙菌膜。

## 睇埋
*甜嘢
*酸性

## 引述
並行 (電腦科學)

喺電腦科學入面，**並行**係指系統有能力同時執行，或者透過分時（*time-sharing*）去處理多項唔同嘅工作，仲會共享資源同管理互動嘅能力。作業系統相關嘅討論，成日會講到呢個概念

## 引咗
貝萊德

**貝萊德**（**BlackRock**）係一間美國跨國投資公司。佢喺1988年成立，最初係專注做企業風險管理同固定收益嘅機構資產管理業務。到咗 2025年，貝萊德成為全球最大嘅資產管理公司，管理資產規模達到12.5兆美金。公司總部設喺紐約市，喺30個國家有70間辦事處，客戶遍佈100個國家。
維密

**維密**（**Victoria's Secret**）係一間美國嘅女裝底衫褲、服裝同美容產品零售商。佢喺1977年由史丹福大學研究生羅伊雷蒙同佢太太創立。公司最初嘅五間女裝底衫褲舖頭喺1982年賣咗畀Les Wexner。Wexner之後迅速擴展到美國各大購物中心，到咗1990年代初，全國已經有350間分店，銷售額達到10億美金，令維密成為美國最大嘅女裝底衫褲零售商。
百仕通

**百仕通**（**Blackstone**）係一間美國嘅另類投資管理公司，總部設喺紐約市。佢喺1985年由彼得彼得森同史提芬施華茨曼創立，兩人之前曾經一齊喺雷曼兄弟工作。百仕通嘅私募股權業務喺過去三十年一直係槓桿收購嘅最大投資者之一，而佢嘅房地產業務亦積極喺全球收購商業地產。除此之外，百仕通仲涉足信貸、基建、對沖基金、二手基金、成長型股權同保險方案。截至2024年5月，百仕通管理嘅資產總額超過1兆美金，成為全球最大嘅另類投資公司。
黑石 (伊斯蘭教)

**黑石**（**al-Ḥajar al-Aswad**）係鑲嵌喺沙地阿拉伯麥加大清真寺中心古老建築——卡巴天房東角嘅一嚿石頭。根據傳說，佢可以追溯到亞當同夏娃嘅時代，被穆斯林睇成伊斯蘭教嘅聖物而崇敬。
Levi's

**Levi's**係一間美國服裝公司，以旗下嘅牛仔褲品牌聞名全球。佢喺1853年5月由德裔猶太移民李維史特勞斯創立，當時佢由德國巴伐利亞搬到加州三藩市，開設佢兄弟喺紐約經營嘅雜貨生意嘅西岸分店。雖然公司註冊地喺特拉華州，但總部設喺三藩市。
西聯

**西聯**（**Western Union**）係一間美國跨國金融服務公司，總部設喺科羅拉多州丹佛。佢最初喺1851年以「紐約及密西西比河谷印刷電報公司」（New York and Mississippi Valley Printing Telegraph Company）嘅名義喺紐約州羅徹斯特成立，1856年同幾間電報公司合併之後改名做「西聯電報公司」（Western Union Telegraph Company）。

由1860年代到1980年代，西聯幾乎壟斷咗美國嘅電報業，仲率先推出咗telex技術，並發展咗多種同電報相關嘅服務，包括電匯，除咗傳送同派送電報之外，業務範圍好廣。不過，1980年代開始因為財務困難，西聯逐步將重心由通訊業務轉向金錢匯款服務，並喺2006年完全停止咗通訊業務。
聯邦快遞

**聯邦快遞**（**FedEx**）係一間全球物流同運輸公司，總部設喺美國田納西州孟非斯。佢喺1971年由費德烈克史密斯創立，以創新嘅「空陸一體化」隔夜速遞系統，徹底改變咗快遞行業嘅運作模式。而家聯邦快遞嘅業務遍佈全球超過220個國家同地區，員工人數達到幾十萬，成為國際貿易同跨境運輸嘅重要支柱之一。
西維爾青年隊

**西維爾青年隊**（），係西班牙西維爾嘅一間職業足球球會，依家踢緊西班牙足球青年榮譽聯賽。

## 榮譽
*西班牙足球青年榮譽聯賽冠軍：1996年、1997年、1998年、1999年、2000年、2004年、2005年、2008年、2009年、2011年、2012年、2013年、2016年、2019年、2020年、2024年
*西班牙青年國王盃冠軍：1962年、1979年、1997年、2008年、2009年、2014年

## 參考


## 睇埋
*西維爾足球會

## 連出去
*官方網站
UPS

**UPS**（**United Parcel Service**）係一間美國跨國嘅收派件同供應鏈管理公司，喺1907年成立。而家嘅UPS主要以陸運速遞服務聞名，仲經營零售連鎖店處理UPS寄件同為中小企提供各種商業工具，亦提供隔夜或者兩日送達嘅空運服務，將包裹送到郵政信箱。以收入計，UPS係全球最大嘅速遞公司，2020年年度收入大約達到850億美金。
車路士預備隊及青訓學院

**車路士預備隊及青訓學院**（），係英格蘭倫敦嘅一間職業足球球會。

## 參考


## 睇埋
*車路士足球會

## 連出去
*官方網站
麥顯俊

****，香港親中派政治人。

## 部分公職

* 中西區上環關愛隊副隊長
* 滬港社團總會執委
* 中西區撲滅罪行委員會委員

## 政治立場
佢係香港親中派成員，曾經支持並透過關愛推推廣北京未經諮詢或香港人同意，強行訂立嘅《港版國安法》。佢另外支持大幅度削減區議會直選議席同埋限制非建制派人士參選嘅所謂嘅「支持完善地區治理建議方案」。

## 參考來源
劉曉昆

**劉曉昆**（，），係香港無線電視女藝人，同埋《中年好聲音3》嘅參賽者，最終攞得第11名。

## 簡歷
劉曉昆喺中國嘅北京市出世同成長。2024年參加無線電視節目《中年好聲音3》，並獲得第11名，比賽後簽約無線電視做成一個女藝人。

## 演出
### 電視節目（[[無線電視]]）
*2025年：《中年好聲音3》參賽者，第11名

## 出面網頁
*
周子健

**周子健**（，），係香港男藝人，同埋《全民造星V》嘅參賽者，最後入圍至94強。

## 簡歷
周子健喺香港出世同成長。2023年參加ViuTV節目《全民造星V》，成為8號參賽者，但入圍至94強後止步。

## 演出
### 電視節目（[[ViuTV]]）
*2023年：《全民造星V》參賽者，編號8，94強後出局

## 出面網頁
*
麥德銓

****，香港親中派政治人。香港麥科控股董事總經理。

## 部分公職

* 上海市政協委員
* 滬港經濟發展協會執委
* 滬港社團總會常務副會長

## 政治立場
佢係香港親中派成員。曾經公開支持喺香港設立故宮分館。

佢另外支持大幅度削減區議會直選議席同埋限制非建制派人士參選嘅所謂嘅「支持完善地區治理建議方案」。

## 參考來源

類:香港建制派人士
李可莊

****，香港親中派政治人。香港新龍基資本有限公司董事總經理。

## 部分公職

* 滬港社團總會常務副會長
* 上海市政協委員
* 香港北京社團總會第一屆理事會理事

## 政治立場
佢係香港親中派成員。曾經公開支持喺香港設立故宮分館。

佢另外支持大幅度削減區議會直選議席同埋限制非建制派人士參選嘅所謂嘅「支持完善地區治理建議方案」。

## 犯罪爭議
2024年6月，佢喺中環順手牽羊，喺中銀自動櫃員機偷取2100元，之後被落案起訴盜竊罪。佢否認控罪，辯稱自己受酒精影響，唔記得將款項交回銀行。

## 參考來源

類:香港建制派人士
欺騙你的心

《**欺騙你的心**》係香港歌手葉蘊儀嘅第1張國語唱片，喺1992年3月推出。

## 曲目
江雨婷

**江雨婷**（，），係香港女藝人，《2019年度香港小姐競選》嘅十五強參選佳麗，同埋《2019年度亞洲小姐競選》嘅冠軍。

## 簡歷
江雨婷喺中國嘅河源市出世同成長。2019年6月，佢親名參加《2019年度香港小姐競選》，但入圍至十五強後被淘汰。2019年10月參加《2019年度亞洲小姐競選》，成為8號佳麗，落選後獲得冠軍。

## 演出
### 電視節目（[[無線電視]]）
*2019年：《2019年度香港小姐競選》參選佳麗，十五強後出局

### 電視節目（[[亞洲電視]]）
*2019年：《2019年度亞洲小姐競選》冠軍

## 出面網頁
*
真的愛我就不要讓我傷心

《**真的愛我就不要讓我傷心**》係香港歌手葉蘊儀嘅第3張國語唱片，喺1993年4月推出。

## 曲目
阿爾納沙

**阿爾納沙**（），係阿拉伯聯合酋長國杜拜嘅一間職業足球球會，依家踢緊阿聯酋阿拉伯海灣聯賽。

## 榮譽
*阿聯酋阿拉伯海灣聯賽冠軍：1978年、1979年、1986年
*阿聯酋總統盃冠軍：1985年、1986年、1989年、2015年
*阿聯酋聯賽盃冠軍：2015年、2020年
*阿聯酋超級盃冠軍：1990年、1996年

## 參考


## 連出去
*官方網站
哈爾格薩

**哈爾格薩**（**Hargeysa**）係索馬里蘭（未被國際廣泛承認，索馬里聲稱有主權）嘅首都，住咗約莫120萬人。
西島

**西島**（**West Island**）係澳洲海外領地可可斯（基林）群島嘅首府，住咗約莫120人。
愛德華國王角

**愛德華國王角**（**King Edward Point**）係英國海外領土南佐治亞與南三文治群島嘅首府，住咗約莫20人。
德爾菲

**德爾菲**（**Delphi**）係希臘一座古城。古希臘人認為呢座城係世界嘅中心。而呢座古城已被列入世界遺產。
德拉敦

**德拉敦**（**Dehradun**）係印度北阿坎德邦嘅首府，住咗約莫80萬人。

類:北阿坎德邦
斯利那加

**斯利那加**（**Srinagar**）係印度聯邦屬地查謨-喀什米爾嘅夏季首府，住咗約莫120萬人。

類:查謨-喀什米爾
納西克

**納西克**（**Nashik**）係印度馬哈拉施特拉邦一座城，住咗約莫150萬人。

類:泰倫加納邦
類:馬哈拉施特拉邦
門格洛爾

**門格洛爾**（**Mangaluru**）係印度卡納塔克邦一座城亦係南卡納達縣嘅縣府所在地，住咗約莫70萬人。呢個城市嘅名稱來源於印度教中一個主要神明芒伽玳玮，佢喺印度南部歷史悠久。

**門格洛爾**以前係葡萄牙嘅殖民地，之後受英國統治。在英國統治期間，教育、產業、商業同貿易發展得非常興旺。喺1834年，德國信義宗崇真會帶嚟咗好多棉織布同瓷磚嘅生產。

**門格洛爾**嘅人口（官方數字）喺2001年為882,856，面積為416.3平方公里。其所在嘅南卡納拉縣經濟主要以農業、林業同漁業為主。近年來，輕工業如化工業同化肥製造業都發展咗少少。

**門格洛爾**以美麗嘅海灘和印度式廟宇而聞名，著名海灘包括**帕南浦爾海灘**（Panambur Beach）。當地居民主要講**圖盧語**（Tulu）、**卡納達語**（Kannada）、**孔卡尼語**（Konkani）和**比阿利語**（Beary）。

當地海灘上到處生長住椰子樹，遠處可以見到起伏嘅丘陵。當地建築造型獨特，往往以紅色瓦頂同精緻嘅木雕裝佃。

## 語源

**曼加洛爾**係以印度教神明**曼加拉德維**嘅名字命名，佢係**曼加拉德維廟**嘅主神，仲有**金剛乘佛教**宗派嘅女神**塔拉**。根據當地傳說，一位名叫**帕里瑪拉**或**普瑞瑪德維**嘅公主來自馬拉巴爾，佢放棄咗自己嘅頭銜，成為**馬詩延德拉那特**嘅弟子，佢係納特傳統嘅創始人。馬詩延德拉那特將**普瑞瑪德維**轉化為納特宗派後，將佢重新命名為**曼加拉德維**。佢同馬詩延德拉那特一齊嚟到呢個地方，但因為途中生病，佢被迫喺曼加洛爾附近嘅**博拉**定居。佢去世後，當地人為咗紀念佢，在博拉建立咗曼加拉德維廟。呢個城市因此而以廟嘅名字命名。

其中一個對城市名字最早嘅提及係喺公元715年，當時潘迪安國王切蒂安稱呢個城市為**曼加拉普拉姆**。呢座城市同沿海地區都係潘迪安王國嘅一部分。根據印度地名學會會長**K.V. Ramesh**嘅講法，**曼加魯魯**喺公元1345年首次使用，當時正值維賈亞納加拉統治時期。好多維賈亞納加拉時期嘅**石拉薩納**（石頭）都稱呢個城市為**曼加拉普拉**。喺阿魯帕王朝期間，佢被稱為曼加拉普拉（**Mangala**嘅意思係「吉祥」）。喺卡納達語中，呢個城市被稱為**曼加魯魯**，指嘅係**曼加拉德維**（後綴**uru**即係城市或鎮嘅意思）。**曼加魯魯**歷史上係印度洋貿易喺馬拉巴爾海岸上重要嘅中心。所以，佢喺阿拉伯文中都被稱為**Manjalūr**。喺1799年開始嘅英國統治期間，經過英文化版本嘅**曼加羅**成為咗官方名稱。不過，根據歷史學家**喬治·莫雷斯**嘅講法，**曼加羅**呢個詞係**曼加魯魯**喺葡萄牙語中嘅有誤形式。呢個城市嘅名字可以追溯到1652年嘅**印地**桑森地圖上。

門格洛爾嘅多元化社區用佢哋嘅語言對呢個城市有唔同嘅名稱。 喺圖魯，即係呢個地區嘅主要口語，呢個城市叫做*庫德拉*（ ），意思係*交界處*，因為佢位於內特拉瓦蒂河同古魯普拉河嘅交匯處。 喺孔卡尼，曼加魯魯被稱為*科迪亞爾*（ ），呢個城市嘅拜亞里名係*麥卡拉*（  ）， 而喺馬拉雅拉姆文，呢個城市叫做「曼加拉普拉姆」（ ），意思係吉祥嘅城市（同卡納達文嘅*漫畫*一樣）。 曼加羅爾於1日被卡納塔克邦政府正式更名為「曼加魯魯」&nbsp;2014年11月。 

## 交通
門格洛爾國際機場

## 參考

## 出面網頁

* 芒伽羅市政府公式網頁
* 芒伽羅大學
* 芒伽羅旅遊網頁
利麥立克

**利麥立克**（**Limerick**）係愛爾蘭第三大城，利麥立克郡嘅首府，住咗約莫10萬人。
盂蘭「盛」會全接觸

《**盂蘭「盛」會全接觸**》（）係一套由有線寬頻開電視製作嘅資訊節目，由黃芳雯主持，蕭徽勇旁白。節目由2025年9月6到20號，逢禮拜六21:30-22:00，一連三集喺香港有線寬頻開電視嘅HOY TV首播。

## 每集一覽

## 出面網頁
*HOY TV：盂蘭「盛」會全接觸
*HOY TV YouTube頻道：盂蘭「盛」會全接觸
香港心得

《**香港心得**》（）係一套由有線寬頻開電視製作嘅訪談節目，由陳興昌主持。節目由2025年8月2號到9月20號，逢禮拜六19:30-20:00，一連7集喺香港有線寬頻開電視嘅HOY TV首播。

## 每集一覽

## 節目調動
*2025年8月16號：由於直播《亞洲盃男子籃球賽準決賽 - 中國 對 新西蘭》，所以停播一個禮拜。

## 出面網頁
*HOY TV：香港心得
白蘭恩

**白蘭恩**（）係挪威卑爾根一間職業足球球會，依家踢緊挪威超級足球聯賽。

## 榮譽
*挪威超級足球聯賽冠軍：1962年、1963年、2007年
*挪威盃冠軍：1923年、1925年、1972年、1976年、1982年、2004年、2022年

## 參考


## 連出去
*官方網站
空軍一號

**空軍一號**（）係一個航空無線電台呼號，得任何搭載美國總統的空軍飛機先至可以叫呢個名。
可否想起我

《**可否想起我**》係香港歌手葉蘊儀嘅唯一一張粵語唱片，喺1993年10月21日推出。

## 曲目
是你答應說要對我好

《**是你答應說要對我好**》係香港歌手葉蘊儀嘅第5張國語唱片，喺1994年6月推出。

## 曲目
把我放在心裡頭

《**把我放在心裡頭**》係香港歌手葉蘊儀嘅國語精選碟，喺1994年11月推出。

## 曲目
洛桑體育足球會

**洛桑體育足球會**（）係瑞士洛桑一間職業足球球會，依家踢緊瑞士超級足球聯賽。

## 榮譽
*瑞士超級足球聯賽冠軍：1913年、1932年、1935年、1936年、1944年、1951年、1965年
*瑞士挑戰聯賽冠軍：1932年、2011年、2016年、2020年
*瑞士盃冠軍：1935年、1939年、1944年、1950年、1962年、1964年、1981年、1998年、1999年

## 參考


## 連出去
*官方網站
無所不在

**無所不在**（），又有叫**全在**，係一個形容存在狀態嘅哲學同宗教用語。如果話某存在體無所不在，意思即係話佢無處不在，同時存在喺所有地方。依個概念通常用嚟講神祇嘅特性，特別係一神論宗教入面，無所不在係上帝嘅其中一種屬性。猶太教同基督教都有講到依點。

## 概念

喺神學同宗教哲學相關嘅討論之中，無所不在多數係話上帝能夠同時存在喺宇宙嘅任何一個角落，唔受空間同時間嘅限制。

猶太教主流嘅一神論世界觀，一般拒絕「上帝存在喺萬物之內」（泛神論）或者「上帝本身就係宇宙」等嘅諗法；佢哋認為上帝唔應該理解為有具體嘅物理空間或者位置。不過，某啲派別嘅思想，就有講到類似泛神論嘅諗頭，主張上帝既超越世界，同時又滲透於世界入便。

## 睇埋
*無所不知
*無所不能
*泛神論

## 引述
唔斷電系統

**唔斷電系統**（，簡稱**UPS**）係一種持續供電系統，作用係當輸入嘅電源或者市電中斷嗰陣，自動為負載設備提供備用電力。
牙線

**牙線**係一種由幼細纖維（通常係尼龍）製成嘅線，用嚟深入牙之間嘅罅隙，清除牙刷刷唔到嘅食物殘渣同牙菌膜。
齊環

**齊環**（），字**成玉**，永平縣人，係南明政治人物。

## 生平
齊環係崇禎十二年（1639年）己卯科鄉試嘅舉人，永曆年間任，講述、范文光嘅忠節，指出楊展救蜀功勞巨大，應該給予諭祭。歷任卿，陞為，同關係唔好，永曆十三年十二月（1660年1月）病死，妾葉氏抱住佢個仔跳井死。

## 引用

## 參考文獻
*《》·卷四·本紀第四
*錢海岳《南明史》·卷五十一·列傳第二十七
陳逸文

**陳逸文**（，，綽號**YatMan**），係香港男藝人，滑浪教練人，同埋《35+ LOVE》嘅參賽者。

## 簡歷
陳逸文喺香港出世同成長。2023年透過ViuTV節目《35+ LOVE》。

## 演出
### 電視節目（[[ViuTV]]）
*2023年：《35+ LOVE》參賽者

## 出面網頁
*
霧臺鄉

**霧臺鄉**（俗寫**霧台鄉**）係中華民國臺灣屏東縣嘅一個鄉，面積約莫279平方公里，人口約莫3千。
秀姑巒溪

**秀姑巒溪**係臺灣第七長河，亦係臺灣東部最長河，長104公里，由花蓮縣卓溪鄉發源，喺豐濱鄉流入太平洋。
平埔族

**平埔族**，又叫**平埔族群**，係對臺灣一啲少數民族嘅概括稱呼，住喺平原地區，同高山族相對，所以噉樣叫。

由於平埔族嘅族群意識已經逐漸喪失，中華民國自統治臺灣以嚟，長時間未有將佢哋列入臺灣原住民，直到21世紀後先至逐漸消除將佢哋列入原住民嘅障礙。